open-index/open-wikipedia-markdown huggingface dataset:
ফ্যারো দ্বীপপুঞ্জে ইসলাম

ফ্যারো দ্বীপপুঞ্জ ইউরোপের সুদূর উত্তরে নরওয়েজীয় সাগর ও উত্তর আটলান্টিক মহাসাগরে মধ্যে আইসল্যান্ড ও ব্রিটিশ দ্বীপপুঞ্জের মাঝে অবস্থিত। ফ্যারো দ্বীপপুঞ্জ বর্তমান ডেনমার্কের অধীনস্থ একটি স্বায়ত্তশাসিত অঞ্চল, যার আয়তন প্রায় ১,৩৯৯ বর্গকিলোমিটার। মূলত ১৯৪৮ সালে এটি ডেনমার্কের অংশ হয় এবং তখন থেকে এটি ডেনিশ সামরিক বাহিনীর সুরক্ষায় রয়েছে। তবে এর একটি নিজস্ব ক্ষুদ্র নৌবাহিনী ও স্থানীয় পুলিশ প্রশাসন সক্রিয় রয়েছে। এর জনসংখ্যার বেশিরভাগই স্ক্যান্ডিনেভীয়; তবে এর দক্ষিণে কিছু জার্মান সংখ্যালঘু বাস করে। ২০১৫ সালের আদমশুমারি অনুসারে, ফ্যারো দ্বীপপুঞ্জের জনসংখ্যা প্রায় ৫০,০০০ এবং অধিকাংশই খ্রিস্টধর্মের অনুসারী।  উপলব্ধ তথ্য অনুসারে, ফ্যারো দ্বীপপুঞ্জে মুসলিমদের সংখ্যা এক হাজারেরও বেশি, যাদের বেশিরভাগই সুন্নি মুসলিম এবং মুসলিমদের প্রায় সকলেই বিভিন্ন মুসলিম দেশ থেকে আগত অভিবাসী বা প্রবাসী।  অপর একটি সূত্র অনুযায়ী, ফ্যারো দ্বীপপুঞ্জে মাত্র ২৩ জন মুসলিম স্থায়ীভাবে বসবাস করেন বলে জানা যায়, যা মোট জনসংখ্যার ০.০৭%। 

## ইতিহাস
ডেনমার্কে ইসলামের আগমন সম্প্রতি ঘটেছে। ১৯৬৮ সালে ডেনমার্কে মুসলিম কর্মীদের অভিবাসন শুরু হয় এবং এর আগে ডেনমার্কে মুসলমানদের সংখ্যা ছিল শতকের ঘরে। ডেনমার্কে অভিবাসন বৃদ্ধির সাথে সাথে মুসলিমদের সংখ্যা বৃদ্ধি পায় এবং ১৯৭১ সালে তাদের সংখ্যা তেরো হাজার পৌঁছে, যাদের মধ্যে যুগোস্লাভ ও আলবেনীয় বংশোদ্ভূত ৩ হাজার, পাকিস্তানি বংশোদ্ভূত ৫ হাজার, আরব বংশোদ্ভূত ১ হাজার, তুর্কি বংশোদ্ভূত ১ হাজার এবং ডেনিশ নাগরিকত্বধারী ৩ হাজার মুসলিম ছিলেন। ১৯৭৭ ১৯৭৭ খ্রিস্টাব্দে , ডেনমার্কে অভিবাসী মুসলিমদের সংখ্যা ১৩ হাজার মুসলিম বৃদ্ধি পায়।

ডেনমার্কে ইসলামের আগমন ঘটলে তা ফ্যারো দ্বীপপুঞ্জেও ছড়িয়ে পড়ে। বিশেষ করে গত শতকের দ্বিতীয়ার্ধে ফ্যারো দ্বীপপুঞ্জে ইসলাম প্রবেশ করে। এটি মূলত মুসলিম শ্রমিকদের স্ক্যান্ডিনেভীয় দেশগুলোতে অভিবাসনের ফলে সম্ভব হয়েছে। কারণ ডেনমার্কের অংশ হিসেবে ফ্যারো দ্বীপপুঞ্জও তাদের প্রভাবের আওতায় পড়ে।  সময়ের সাথে সাথে স্ক্যান্ডিনেভীয় অঞ্চলে মুসলিমদের সংখ্যা বাড়তে থাকে এবং ধীরে ধীরে তারা ফ্যারো দ্বীপপুঞ্জেও পৌঁছে যায়। বর্তমান সরকারি সূত্রে ফ্যারো দ্বীপপুঞ্জের মুসলমানদের সংখ্যা, মসজিদ, ইসলামি সাংস্কৃতিক কেন্দ্র বা ধর্মীয় সংগঠনগুলোর সম্পর্কে কোনো আনুষ্ঠানিক তথ্য পাওয়া যায় না। 

## সামাজিক জীবন

প্রাপ্ত তথ্য অনুসারে, ফ্যারো দ্বীপপুঞ্জে মুসলমানদের সংখ্যা এক হাজারেরও বেশি, যাদের বেশিরভাগই সুন্নি মুসলমান। ১৯৭১ সাল থেকে ডেনমার্কে মুসলমানরা নিজেদের সংগঠিত করার চেষ্টা করে। লেবাননী বংশোদ্ভূত ডেনিশ মুসলিম মুহাম্মদ হুসেইন আল-জেইন একটি ডেনিশ ইসলামি সমিতি প্রতিষ্ঠার চেষ্টা করেন এবং বেশ কয়েকজন আরব রাষ্ট্রদূত তাকে এতে সহায়তা করেন। ১৯৭১ সালে  ডেনমার্কের মুসলমানরা কোপেনহেগেনে ঈদের নামাজ আদায় করেন।   এতে ৬,০০০ মুসলিম অংশ নিয়েছিলেন বলে ধারণা করা হয়, যার ফলে ডেনমার্কের রাজধানীতে মুসলিম সংখ্যালঘুদের উপস্থিতি অনুভূত হয়। তবে ফ্যারো দ্বীপপুঞ্জে সক্রিয় কোনো ইসলামি সংস্থা বা মসজিদ সম্পর্কে কোনো তথ্য পাওয়া যায়নি। 

## কুরআনের অনুবাদ
ডেনীয় ভাষায় কুরআনের বেশ কয়েকটি অনুবাদ পাওয়া যায়। তবে কিছু অনুবাদের স্বচ্ছতা নিয়ে সন্দেহও প্রকাশ করা হয়েছে, যার মধ্যে আহ্‌মদীয়া জামাত কর্তৃক অনূদিত একটি অনুবাদও রয়েছে। এছাড়াও অন্যান্য ধর্মীয় সংখ্যালঘুদের মতো মুসলিমরা ডেনমার্কের সরকারি স্কুলগুলোতে নিজেদের সন্তানদের ইসলাম শিক্ষা দেওয়ার সুযোগ পাওয়ার চেষ্টা করছে বলে জানা যায়।  

## তথ্যসূত্র

বিষয়শ্রেণী:দেশ অনুযায়ী ইসলাম
বিষয়শ্রেণী:ইউরোপে ইসলাম
বিষয়শ্রেণী:ডেনমার্কে ইসলাম
হোমো

**হোমো** (*Homo*,  হতে উদ্ভূত) হোমিনিড পরিবারের একটি গণ। অস্ট্রালোপিথেকাস গণ থেকে উদ্ভূত এই গণ কেবল একটি বিদ্যমান প্রজাতি ও একাধিক বিলুপ্ত প্রজাতি নিয়ে গঠিত। বিদ্যমান প্রজাতিটি আধুনিক মানুষ (*H.&nbsp;sapiens*) আর বিলুপ্ত প্রজাতিগুলি একত্রে **আদিম মানুষ** নামে পরিচিত। বিভিন্ন আদিম মানুষকে আধুনিক মানুষের হয় পূর্বপুরুষ নাহয় নিকট সম্পর্কীয় বলে শ্রেণিভুক্ত করা হয়।

হোমো গণের প্রাচীনতম সদস্য হোমো হ্যাবিলিস (*H.&nbsp;habilis*), আর তার প্রাচীনতম জীবাশ্ম ২০ লাখের বেশি বছর পুরনো। হোমো ও প্যারানথ্রোপাস (*Paranthropus*) গণদ্বয় একত্রে সম্ভবত অস্ট্রালোপিথেকাস গণের এ. আফ্রিকানাস (*A. africanus*) প্রজাতির সাথে সবচেয়ে নিকট সম্পর্কীয়। হোমোর চবচেয়ে নিকট সম্পর্কীয় গণ হচ্ছে শিম্পাঞ্জি (*Pan*), যা মায়োসিনের শেষে ৫৭-১১ লাখ বছর আগে হোমো থেকে বিচ্ছিন্ন হয়েছিল।

প্রায় ২০ লাখ বছর আগে হোমো ইরেক্টাস (*H.&nbsp;erectus*) আবির্ভূত হয়েছিল আর একাধিক অভিযানের মাধ্যমে আফ্রিকা ও ইউরেশিয়া জুড়ে ছড়িয়েছিল। অভিযুজ্য ও সফল এই প্রজাতি প্রায় ৫ লাখ বছর আগে উপপ্রজাতিতে বিভক্ত হওয়ার আগে পর্যন্ত দশ লাখের বেশি বছর ধরে টিকে ছিল।

প্রায় ২-৩ লাখ বছর আগে আফ্রিকায় শারীরিকভাবে আধুনিক মানুষ (*H.&nbsp;sapiens*) আবির্ভূত হয়েছিল। প্রায় একই সময় ইউরোপ ও পশ্চিম এশিয়ায় নিয়ানডার্থাল (*H.&nbsp;neanderthalensis*) আভির্ভূত হয়েছিল। প্রায় ২ লাখ ৫০ হাজার আগে একাধিক অভিযানের মাধ্যমে আধুনিক মানুষ আফ্রিকা থেকে চতুর্দিকে ছড়িয়ে পড়েছিল। প্রায় ৫০-৭০ হাজার বছর আগে পারস্য, দক্ষিণ এশিয়া, দক্ষিণপূর্ব এশিয়া ও ওশেনিয়াতে আধুনিক মানুষ বিস্তৃত হয়েছিল, যার ফলে ৫০ হাজার বছর আগে ইউরেশিয়া ও ওশেনিয়া জুড়ে দীর্ঘস্থায়ী মানব বসতি স্থাপন হয়েছিল। আফ্রিকা ও ইউরেশিয়ায় আধুনিক মানুষ আদিম মানুষদের সঙ্গে সংকর প্রজনন করেছিল, আর নিয়ানডার্থাল-সহ বিশুদ্ধ আদিম মানব প্রজাতিগুলো প্রায় ৪০ হাজার বছর আগে বিলুপ্ত হয়েছিল।

## নামকরণ ও শ্রেণিবিন্যাস
"হোমো" নামটি লাতিন *homō* থেকে উদ্ভূত, যার অর্থ "মানুষ"। ১৭৫৮ সালে কার্ল লিনিয়াস *Homo sapiens* দ্বিপদ নামকরণ চালু করেছিলেন। ঊনবিংশ শতাব্দীর দ্বিতীয়ার্ধে হোমো গণের অন্যনায় প্রজাতির নামকরণ করা হয়েছিল (যেমন ১৮৬৪ সালে *H.&nbsp;neanderthalensis* এবং ১৮৯২ সালে *H.&nbsp;erectus*)।

## টীকা

## তথ্যসূত্র

## গ্রন্থপঞ্জি

* 

## বহিঃসংযোগ


বিষয়শ্রেণী:হোমিনিনা
বিষয়শ্রেণী:কার্ল লিনিয়াস কর্তৃক নামকরণকৃত প্রাণীর ট্যাক্সা
বিষয়শ্রেণী:মানব বিবর্তন
টি এস সত্যবতী

**টি এস সত্যবতী** (জন্ম: ৩০শে জুন ১৯৫৪) কর্ণাটকের বেঙ্গালুরুতে বসবাসকারী একজন ভারতীয় সঙ্গীতজ্ঞ, শিল্পী এবং পণ্ডিত।

## জীবনী
সত্যবতীর জন্ম ১৯৫৪ সালের ৩০শে জুন কর্ণাটকের বেঙ্গালুরুতে টি এস শ্রীনিবাস মূর্তি এবং শ্রীরঙ্গলক্ষ্মীর ঘরে। ছোটবেলায়, দুই বছর বয়সে, তিনি মহীশূরের মহারাণীর সামনে গান গেয়েছিলেন।

## কর্মজীবন
সত্যবতী তাঁর বড় বোন বসন্ত মাধবীর কাছে কর্ণাটকী ধ্রুপদী সঙ্গীতের প্রশিক্ষণ শুরু করেন এবং আর কে শ্রীকান্তনের কাছে কর্ণাটকী ধ্রুপদী কণ্ঠসংগীতে দক্ষতা অর্জন করেন। তিনি ষোল বছর বয়সে প্রথম দর্শকের সামনে সঙ্গীত পরিবেশন করেছিলেন। সঙ্গীতের গবেষণা-ভিত্তিক অধ্যয়নের প্রতি আগ্রহ নিয়ে, তিনি সঙ্গীতবিদ্যায় সঙ্গীত কলারত্ন বি ভিকে শাস্ত্রী এবং মৃদঙ্গমে সঙ্গীত কলারত্ন কে ভেঙ্কটারমনের নির্দেশনায় তাঁর দক্ষতার বিকাশ করেন।

### সঙ্গীত শিল্পী হিসেবে

বেঙ্গালুরুর কর্ণাটক গণকলা পরিষদে, ষোল বছর বয়সে, সত্যবতী তাঁর প্রথম সঙ্গীত পরিবেশনা করেছিলেন। তিনি ভারতে এবং বিদেশে উভয় স্থানেই, প্রধান প্রধান অঞ্চল ও সভাগুলিতে সঙ্গীত পরিবেশন করেছেন।

### শিক্ষাবিদ হিসেবে

সত্যবতী ২০১৪ সাল পর্যন্ত ব্যাঙ্গালোরের বাসবেশ্বরনগরে অবস্থিত ভিভিএস প্রথম শ্রেণীর মহিলা কলেজে সংস্কৃতের অধ্যাপক হিসেবে দায়িত্ব পালন করেন। অনেক প্রতিষ্ঠানের কাছে তিনি একজন প্রধান সম্পদ এবং একাধিক জাতীয় ও আন্তর্জাতিক সম্মেলন সহ বিভিন্ন মর্যাদাপূর্ণ মঞ্চে তিনি বক্তৃতা দিয়েছেন। একজন সক্রিয় শিক্ষাবিদ হিসেবে, তিনি একাধিক শিক্ষা মঞ্চে একজন উপদেষ্টা ছিলেন।

## পুরস্কার

* *কর্ণাটক কলাশ্রী* , সরকার। কর্ণাটকের
* সঙ্গীতবিদ পুরস্কার, মাদ্রাজ সঙ্গীত একাডেমী, চেন্নাই
* আস্থানা বিদুষী অবনী শঙ্কর মঠ, ব্যাঙ্গালোর 
* জ্ঞানসমুদ্র, মুদ্রা, চেন্নাই
* নাট্যবেদ, মল্লিগে কন্নড় সামঘা, মার্কিন যুক্তরাষ্ট্র

## তথ্যসূত্র

বিষয়শ্রেণী:২০শ শতাব্দীর ভারতীয় নারী
বিষয়শ্রেণী:২০শ শতাব্দীর ভারতীয় নারী শিক্ষাবিদ
বিষয়শ্রেণী:কর্ণাটকের লেখিকা
বিষয়শ্রেণী:কর্ণাটকের নারী সঙ্গীতজ্ঞ
বিষয়শ্রেণী:২০শ শতাব্দীর ভারতীয় শিক্ষাবিদ
বিষয়শ্রেণী:কর্ণাটকের লেখক
বিষয়শ্রেণী:২০শ শতাব্দীর ভারতীয় সঙ্গীতজ্ঞ
বিষয়শ্রেণী:১৯৫৪-এ জন্ম
বিষয়শ্রেণী:জীবিত ব্যক্তি
বিষয়শ্রেণী:অপর্যালোচিত অনুবাদসহ পাতা
রূপা মঞ্জরী

**রূপা মঞ্জরী** একজন ভারতীয় অভিনেত্রী যিনি তামিল চলচ্চিত্র এবং তার পাশাপাশি মালায়ালাম ছবিতেও অভিনয় করেছেন। রুপার মাতৃভাষা তামিল।  *তিনি*  *নান* (২০১২) এবং *ইয়ামিরুক্কা বেয়াম* (২০১৪) -এই দুই চলচ্চিত্রে প্রধান ভূমিকা পালন করার জন্য পরিচিত। রূপা *থিরু থিরু থরু থরু* (২০০৯) চলচ্চিত্রের মাধ্যমে অভিনয় জগতে আত্মপ্রকাশ করেছিলেন। 

## কর্মজীবন
রূপা মঞ্জরী  *থিরু থিরু থুরু থুরু* চলচ্চিত্রের মাধ্যমে  অভিনয় জগতে আত্মপ্রকাশ করেন এবং ছবিটি বেশ প্রশংসিত হয়। এই ছবির জন্য অভিনেতা নিরবাচন প্রক্রিয়ায় রূপা অংশ নিয়েছিলেন এবং ৩০ জনেরও বেশি মেয়ের মধ্যে থেকে তাকে নির্বাচন করা হয়েছিল।  প্রেম ও কৌতুকধর্মী এই ছবিটিতে তিনি অভিনেতা আজমলের সাথে জুটি বেঁধেছিলেন। রূপা তার অভিনয়ের জন্য *সেরা নবাগত অভিনেত্রী* বিভাগে বিজয় পুরস্কারেরর জন্য মনোনীত হয়েছিলেন। এই চলচ্চিত্রে তার চরিত্রের নাম ছিল অর্চনা। একজন সমালোচক তার অভিনয় সম্পর্কে বলেছিলেন যে রূপা রাগ, হাস্যরস ও কোমলতার ভাব সূক্ষ্মতার সাথে ফুটিয়ে তুলেছেন এবং তার অভিনয়ের মাধ্যমে চরিত্রটিকে প্রাণবন্তভাবে জীবন্ত করে তুলেছেন। 

রূপা ২০১০ সালে লাল পরিচালিত ও প্রযোজিত মালায়ালাম ছবি *টুর্নামেন্টে* অভিনয় করেন। তিনি এই ছবিতে একজন বন্যপ্রাণী আলোকচিত্রীর চরিত্রে অভিনয় করেছেন।  ছবিটি নেতিবাচক পর্যালোচনার পায় এবং খারাপ ব্যাবসা করে।  এরপর রূপা দীর্ঘদিন ধরে বিলম্বিত, বিজয় অ্যান্টনি অভিনীত *নান* সিনেমায় উপস্থিত হয়েছিলেন। ছবিটি ২০১০ সালের গোড়ার দিকে নির্মাণ শুরু হয় এবং ২০১২ সালে মুক্তি পায়। ছবিটি সমালোচকদের কাছ থেকে ইতিবাচক পর্যালোচনা পায়। ২০১২ সালে রূপা দুটি মালায়ালাম ছবিতে অভিনয় করেন। তাকে *মল্লু সিং* চলচ্চিত্রেও দেখা গিয়েছিল। এরপর তিনি মালায়ালাম ছবি *আই লাভ মি* -তে একটি ছোট অতিথি চরিত্রে অভিনয় করেছিলেন। ২০১৪ সালে তার প্রথম ছবি ছিল  *ইয়ামিরুক্কা বায়ামে* যা একটি কৌতুকমূলক রোমাঞ্চধর্মী ছবি। এটি বাণিজ্যিকভাবে সফল হয়েছিল।

রূপা তামিল চলচ্চিত্র *শিবাপ্পু,* -তে একজন নির্মাণ শ্রমিকের ভূমিকায় অভিনয় করেছিলেন। 

## চলচ্চিত্র তালিকা

## তথ্যসূত্র

বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:বেঙ্গালুরুর অভিনেত্রী
বিষয়শ্রেণী:২১শ শতাব্দীর ভারতীয় অভিনেত্রী
বিষয়শ্রেণী:ভারতীয় চলচ্চিত্র অভিনেত্রী
বিষয়শ্রেণী:মালয়ালম চলচ্চিত্র অভিনেত্রী
বিষয়শ্রেণী:জীবিত ব্যক্তি
বিষয়শ্রেণী:তামিল চলচ্চিত্র অভিনেত্রী
জেমপুট-জেমপুট

**জেমপুট-জেমপুট** বা **চেকোদোক** একটি ঐতিহ্যবাহী ভাজা খাবার। এটি মালয়েশিয়া, ব্রুনেই, ইন্দোনেশিয়া এবং সিঙ্গাপুরে জনপ্রিয়। এটি গমের ময়দা দিয়ে তৈরি হয়। সাধারণত এটি গোলাকার হয় এবং আকারে বিভিন্ন রকমের হতে পারে। এই জলখাবারের অনেক ধরনের বৈচিত্র্য রয়েছে। কিছুতে কলা, চ্যাপ্টা মাছ, চিংড়ি, পেঁয়াজ বা ভুট্টা ব্যবহার করা হয়।

## তথ্যসূত্র



বিষয়শ্রেণী:কুয়ে
বিষয়শ্রেণী:মালয় রন্ধনশৈলী
বিষয়শ্রেণী:ব্রুনীয় রন্ধনশৈলী
বিষয়শ্রেণী:মালয়েশিয়ার জলখাবার
বিষয়শ্রেণী:প্যানকেক
বিষয়শ্রেণী:জলখাবার
বিষয়শ্রেণী:চ্যাপ্টা মাছের খাবার
বিষয়শ্রেণী:চিংড়ির খাবার
মনোচিত্রা

**মনোচিত্রা** একজন প্রাক্তন ভারতীয় অভিনেত্রী। তিনি তেলুগু, তামিল এবং মালায়ালাম ভাষার সিনেমায় অভিনয় করেছেন।&#x5B; *[[উইকিপিডিয়া:তথ্যসূত্র প্রয়োজন|<span title="This claim needs references to reliable sources. (August 2023)">তথ্যসূত্র প্রয়োজন</span>]]* &#x5D; মনোচিত্রা ১৯৮৩ সালে*মাঝানিলাভু* চলচ্চিত্রের পূর্ণিমা চরিত্রে অভিনয়ের মাধ্যমে মালায়ালাম চলচ্চিত্র জগতে আত্মপ্রকাশ করেন।  মনোচিত্রা সুপরিচিত তামিল অভিনেতা টি এস বালাইয়া এবং তার স্ত্রী নবনীথমের কন্যা।

## কর্মজীবন
মনোচিত্রা আশির দশক থেকে চলচ্চিত্রে অভিনয় করছেন। তার সুদীর্ঘ কর্মজীবনে তিনি তামিল তেলুগু, মালয়ালম প্রধানত এই তিন ভাষাভাষীর চলচ্চিত্রে অভিনয় করেছেন।

তামিল চলচ্চিত্র জগতে মনোচিত্রা একজন বিশিষ্ট অভিনেত্রী ছিলেন। আশির দশকের প্রথমদিকে তার অভিনীত কিছু গুরুত্বপূর্ণ তামিল চলচ্চিত্র হল, *থেন্দ্রালে ভা* (১৯৮২), *মাধুলাই মুথুক্কাল* (১৯৮২), *ওরু ওডাই নদিয়াগিরাথু* (১৯৮৩), *আন্নানুক্কু জয়* (১৯৮৯), *ভিভারামানা আলু* (২০০২), *ভাসীগারা* (২০০৩) এবং *ধর্মপুরী* (২০০৬)।

মনোচিত্রা কিছু তেলুগু চলচ্চিত্রেও অভিনয় করেছিলেন, যাদের মধ্যে উল্লেখযোগ্য;*শ্রীভারী সোভানাম* (১৯৮৫), *টেরর* (১৯৮৫), *টেরর* (১৯৮৫), *কিরাই মোগদু* (১৯৮৬) এবং  *মা ভারী গোলা* (১৯৮৬)।

মনোচিত্রা মালয়ালম ভাষার চলচ্চিত্রেও অভিনয় করেছেন। তার কিছু জনপ্রিয় মালয়ালম চলচ্চিত্র হল; *মাঝা নিলাভু* (১৯৮৩), *থিমিঙ্গালাম* (১৯৮৩), *ঈ বাজি মাত্রাম* (১৯৮৩), *ওরু পাইংকিলিকাথা* (১৯৮৪), *স্বান্থাম সারিকা* (১৯৮৪), *উমানিলায়াম* (১৯৮৪) এবং *গুরুজি ওরু ভাক্কু* (১৯৮৫)

## চলচ্চিত্র তালিকা

## তথ্যসূত্র

বিষয়শ্রেণী:তেলুগু চলচ্চিত্র অভিনেত্রী
বিষয়শ্রেণী:২১শ শতাব্দীর ভারতীয় অভিনেত্রী
বিষয়শ্রেণী:২০শ শতাব্দীর ভারতীয় অভিনেত্রী
বিষয়শ্রেণী:জন্মের স্থান অনুপস্থিত (জীবিত ব্যক্তি)
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:জীবিত ব্যক্তি
বিষয়শ্রেণী:ভারতীয় চলচ্চিত্র অভিনেত্রী
বিষয়শ্রেণী:মালয়ালম চলচ্চিত্র অভিনেত্রী
বিষয়শ্রেণী:তামিল চলচ্চিত্র অভিনেত্রী
হাইতীয় বিপ্লব

**হাইতীয় বিপ্লব** হলো ফরাসি ঔপনিবেশিক শাসনের বিরুদ্ধে স্ব-মুক্ত আফ্রিকান দাসদের একটি সফল বিদ্রোহ। এই বিপ্লব সংগঠিত হয়েছিলো সেন্ট-ডোমিঙ্গে, যা এখন হাইতির সার্বভৌম একটি রাষ্ট্র। এই বিপ্লব ঘটেছিল ১৭৯১ থেকে ১৮০৪ খ্রিস্টাব্দের মধ্যে। এই বিপ্লবের উদ্দেশ্য ছিল ফরাসি শাসনের উৎখাত। আফ্রিকানরা এবং তাদের বংশধররা, যারা ফরাসিদের দ্বারা দাসত্বে বন্দী ছিল,এই বিপ্লবের মাধ্যমে তাদের মুক্তি ঘটে। প্রাক্তন দাসদের দ্বারা প্রতিষ্ঠিত এবং শাসিত হয় স্বাধীন দেশ হাইতি।

## ইতিহাস
ফরাসি বিপ্লবে অনুপ্রাণিত হয়ে ১৭৮৯ সালে হাইতির কালো মানুষ ও দাসেরা স্বাধীনতা ও আরও বেশি নাগরিক অধিকারের দাবিতে ঔপনিবেশিক ফরাসি শাসকদের বিরুদ্ধে সোচ্চার হয়। এই আন্দোলনে সবচেয়ে গুরুত্বপূর্ণ ছিল সেন্ট ডোমিনিঙ্গের (বর্তমান হাইতি) দাস বিদ্রোহ। ১৭৯১ সালে এই বিদ্রোহ শুরু হয়। শেষ হয় ১৮০৪ সালে। সাবেক উপনিবেশ স্বাধীন হওয়ার পরে।

হাইতির এই বিপ্লবের মহৎ তাৎপর্য রয়েছে। একদিকে ঔপনিবেশিক শাসনের অবসান ও দাসদের দিয়েই দাস প্রথার অবসান। অন্যদিকে মুলাটোদের (বাবা-মার একজন কালো মানুষ ও অন্যজন সাদা মানুষ) সঙ্গে নিয়ে সদ্য অর্জিত স্বাধীনতাকে রক্ষা করা। হাইতির এই বিপ্লব নিঃসন্দেহে আটলান্টিক বিশ্বে বর্ণ বৈষম্যের ইতিহাসে এক সন্ধিক্ষণ। প্রায় ১,৯০০ বছর আগে রোমান সাম্রাজ্যের বিরুদ্ধে স্পার্টাকাসের ব্যর্থ দাস বিদ্রোহের পর হাইতির বিপ্লব সবচেয়ে বড় দাস বিদ্রোহ।

মার্কিন যুক্তরাষ্ট্র শুরুতে এই দাস বিদ্রোহের বিরোধিতা করলেও পরে হাইতির এই মানুষদের সমর্থন জানায়।

১৭৯২ সালে ফরাসি সরকার হাইতির দাস বিদ্রোহ দমন করতে তিনজন কমিশনারের নেতৃত্বে সেনা পাঠায়। ফরাসি কমিশনার সোন্থোন্যাক্স ও পোলভেরেল দাস প্রথা রদ করার কথা ঘোষণা করেন। এর ছ মাস পরে রোবসপিয়ের ও জেকবিল ন্যাশনাল কনভেনশনে দাস প্রথা অবলুপ্তিতে সিলমোহর দেন ও তা গোটা উপনিবেশে প্রযোজ্য বলে ঘোষণা করেন। গড়ে ওঠে স্বাধীন দেশ হাইতি। পরবর্তীকালে নেপোলিয়ন হাইতির অধিকার করার চেষ্টা করলেও তাঁর সেই চেষ্টা সফল হয়নি।

## হাইতীয় বিপ্লব এর কারণ

হাইতির জনসংখ্যার বিশাল অংশ, যা তখনকার সময়ে অত্যন্ত আর্থিকভাবে সফল ফরাসি উপনিবেশ সেন্ট-ডোমিঙ্গে ছিল, আফ্রিকান দাসদের দ্বারা গঠিত ছিল । বাকিরা ছিল শ্বেতাঙ্গ বাগান মালিক, শ্বেতাঙ্গ কারিগর এবং দোকানদার এবং আফ্রাঞ্চিস (মিশ্র বা আফ্রিকান বংশোদ্ভূত মুক্ত মানুষ), যাদের মধ্যে কেউ কেউ শ্বেতাঙ্গ কারিগর এবং দোকানদারদের চেয়ে ধনী ছিল। হাইতীয় বিপ্লবের কারণগুলির মধ্যে ছিল আফ্রাঞ্চিসের হতাশাজনক আকাঙ্ক্ষা, দাস মালিকদের বর্বরতা এবং ফরাসি বিপ্লব থেকে অনুপ্রেরণা।

## তথ্যসূত্র

বিষয়শ্রেণী:হাইতি জড়িত যুদ্ধ
বিষয়শ্রেণী:স্পেন জড়িত যুদ্ধ
বিষয়শ্রেণী:ফ্রান্স জড়িত যুদ্ধ
বিষয়শ্রেণী:স্বাধীনতা যুদ্ধ
বিষয়শ্রেণী:১৮শ শতাব্দীর বিদ্রোহ
বিষয়শ্রেণী:১৯শ শতাব্দীর বিদ্রোহ
বিষয়শ্রেণী:১৯শ শতাব্দীর বিপ্লব
জেও বং

**জেও বং** বা **জাও বং** (, ; , ) (লুয়াং প্রাবাং মরিচ সসও বলা হয়) একটি মিষ্টি ও সুস্বাদু লাওর মরিচ বাটা। এটি লাওসের লুয়াং প্রাবাং থেকে উৎপত্তি লাভ করেছে। জেও বং শুকনো মরিচ, গালানগল, রসুন, ফিশ সস এবং লাওসে প্রচলিত অন্যান্য উপাদান দিয়ে তৈরি করা হয়। তবে এর অন্যতম প্রধান বৈশিষ্ট্য হল এতে মহিষ বা শূকরের কুচি করা চামড়া যোগ করা হয়।

জেও বং ছিল লাওসের সাবেক রাজপরিবারের অন্যতম প্রিয় খাবার। এটি ফিয়া সিং (১৮৯৮-১৯৬৭) নামে পরিচিত রাজপ্রাসাদের ব্যক্তিগত রন্ধনশিল্পী ও অনুষ্ঠানের পরিচালকের হাতে লেখা রেসিপি সংগ্রহে উল্লেখিত হয়েছে। বর্তমানে, জেও বং লাওসের অন্যতম জনপ্রিয় ঐতিহ্যবাহী খাবারগুলোর মধ্যে একটি এবং এটি পশ্চিমা দেশেও জনপ্রিয়তা অর্জন করছে।

সাধারণত লাওসের আঠালো ভাত বা কাঁচা/আংশিক সিদ্ধ শাকসবজি এতে ডুবিয়ে খাওয়া হয়। এটি লাওসের নদীর আগাছা দিয়ে তৈরি খাবার কাইপেন এর সাথেও খাওয়া হয়। জেও বং দীর্ঘ সময় ধরে সংরক্ষণ করা যায়, সহজে নষ্ট হয় না এবং এটি যে ব্যক্তি তৈরি করেন তার উপর নির্ভর করে এটি হয়তো ঝাল বা মিষ্টি হতে পারে। সাধারণত, এটি একইসাথে মিষ্টি ও ঝাল স্বাদের হয়ে থাকে।

## গ্যালারি

File:Spicy Jaew Bong Sauce with kaipen.jpg|কাইপেনের সাথে জেও বং (জনপ্রিয় লাও সমন্বয়)
File:Stickyrice with Jeowbong.jpg|আঠালো ভাতের সাথে জেও বং


## আরও দেখুন

* নাম ফ্রিক ফাও
* মরিচের পেস্ট

## তথ্যসূত্র

বিষয়শ্রেণী:মরিচের পেস্ট
বিষয়শ্রেণী:লাও রন্ধনশৈলী
বিষয়শ্রেণী:দেশ অনুযায়ী এশীয় রন্ধনশৈলী
ফকল্যান্ড দ্বীপপুঞ্জে ইসলাম

ফকল্যান্ড দ্বীপপুঞ্জ হল দক্ষিণ আটলান্টিক মহাসাগরে অবস্থিত যুক্তরাজ্যের অন্তর্গত একটি দ্বীপপুঞ্জ। ব্রিটিশ শাসিত অঞ্চল হওয়ার কারণে ফকল্যান্ড দ্বীপপুঞ্জ প্রধানত খ্রিস্টান অধ্যুষিত এবং ইসলাম সেখানে একটি সংখ্যালঘু ধর্ম। দ্বীপপুঞ্জের মোট ৩,০০০ জনসংখ্যার মধ্যে মুসলিমদের সংখ্যা প্রায় ১০ জন, যা মোট জনসংখ্যার ০.৩%।  ফকল্যান্ড দ্বীপপুঞ্জে ইসলাম ও মুসলিমদের ইতিহাস তুলনামূলকভাবে নতুন এবং এ ব্যাপারে তথ্যও খুবই সীমিত। যদিও বর্তমান সেখানে মুসলিমদের সংখ্যা খুবই কম, তবে অভিবাসনের কারণে ভবিষ্যতে এই সংখ্যা কিছুটা বৃদ্ধি পেতে পারে বলে ধারণা করা হয়।  দ্বীপপুঞ্জটি ব্রিটিশ শাসিত হওয়ায় মুসলিম জনগোষ্ঠীর সামাজিক ও ধর্মীয় কর্মকাণ্ডের প্রসার এখনো সীমাবদ্ধ রয়ে গেছে। 

## ইতিহাস
ফকল্যান্ড দ্বীপপুঞ্জ ইতিহাসের বেশিরভাগ সময়জুড়ে এটি ইউরোপীয় বংশোদ্ভূত খ্রিস্টানদের আবাসভূমি হিসেবে ছিল। মুসলিম জনগোষ্ঠীর উপস্থিতি এখানে দীর্ঘদিন ধরে অনুপস্থিত ছিল।  ১৯০১ সালের ব্রিটিশ জনগণনা অনুযায়ী, ফকল্যান্ড দ্বীপপুঞ্জে কোনো মুসলমানের উপস্থিতির তথ্য পাওয়া যায়নি। দীর্ঘ সময় ধরে এটি একটি বিচ্ছিন্ন দ্বীপ হিসেবে ছিল, যেখানে মূলত ব্রিটিশ ও কিছু লাতিন আমেরিকীয় অভিবাসী বসবাস করতেন। তবে ১৯৮৬ সালের জনগণনায় প্রথমবারের মতো দ্বীপপুঞ্জে দুইজন মুসলমানের উপস্থিতি নথিভুক্ত করা হয়। তবে এই দুই ব্যক্তি কারা ছিলেন বা তারা কীভাবে সেখানে পৌঁছেছিলেন, সে সম্পর্কে নির্দিষ্ট তথ্য পাওয়া যায়নি।  একটি পরিসংখ্যানে দেখানো হয়েছে যে, ফকল্যান্ড দ্বীপপুঞ্জে মুসলিম জনসংখ্যা ১৯০১ সালে শূন্য থেকে বৃদ্ধি পেয়ে ২০০৬ সালে নয়জন বা মোট জনসংখ্যার ০.৩% হয়েছে এবং তারা সবাই পূর্ব ফকল্যান্ডে বসবাস করেন। ২০০৬ সালের পর সেখানে বসবাসরত মুসলিমদের সংখ্যা ৯ জনে পৌঁছায়।  জন্মস্থানের ভিত্তিতে বিবেচনা করা হলে:

* ১৯৮৬**:** ফকল্যান্ডে মুসলিম সংখ্যাগরিষ্ঠ দেশে জন্মগ্রহণকারী ব্যক্তি ছিলেন ২ জন (ইরান ও সংযুক্ত আরব আমিরাত), যা মোট জনসংখ্যার ০.১%।
* ১৯৯১**:** এই সংখ্যা বেড়ে ৩ জন হয়; একজন সেনেগালে জন্মগ্রহণ করেন এবং অপর দু’জন সংযুক্ত আরব আমিরাতে।
* ১৯৯৬**:** তখনও মুসলিম সংখ্যাগরিষ্ঠ দেশে জন্মগ্রহণকারীদের সংখ্যা ছিল ৩ জন; দুইজন ইন্দোনেশিয়ায় এবং একজন সংযুক্ত আরব আমিরাতে জন্মগ্রহণ করেন।
* ২০০১**:** তখনো তারা ৩ জন ছিলেন। তবে তাদের জন্মস্থান ছিল যথাক্রমে ইরান, মালয়েশিয়া ও সংযুক্ত আরব আমিরাত। 

ফকল্যান্ড দ্বীপপুঞ্জের জনসংখ্যাও খুবই সীমিত। ২০২২ সালের হিসাবে এর মোট জনসংখ্যা প্রায় ৩০০০–৩,৫০০ জনের মতো। দ্বীপপুঞ্জটি পূর্বে ব্রিটিশ সাম্রাজ্যের অংশ হওয়ায় এখানকার প্রধান ধর্ম হল খ্রিস্টধর্ম। মুসলিম সম্প্রদায়ের সংখ্যা এতই নগণ্য যে, সেখানে কোনো মসজিদ, ইসলামি কেন্দ্র বা সাংগঠনিক কার্যক্রমের অস্তিত্ব পাওয়া যায় না। তবে ২১তম শতাব্দীতে অভিবাসনের ফলে কিছু সংখ্যক মুসলমান দ্বীপে বসতি স্থাপন করেছেন বলে ধারণা করা হয়। 

## ইসলামি অবকাঠামো ও সংস্কৃতি
ফকল্যান্ড দ্বীপপুঞ্জে এখন পর্যন্ত কোনো মসজিদ বা ইসলামি কেন্দ্র স্থাপিত হয়নি। যেহেতু দ্বীপপুঞ্জটি ক্ষুদ্র এবং জনসংখ্যাও কম; তাই এখানে ইসলামের ব্যাপক প্রসার ঘটেনি। মুসলিম বাসিন্দারা তাদের ধর্মীয় কার্যক্রম ব্যক্তিগতভাবে পালন করে থাকেন বলে ধারণা করা হয়। 

## আরো দেখুন

* দেশ অনুযায়ী ইসলাম
* ওশেনিয়ায় ইসলাম
* মার্কিন যুক্তরাষ্ট্রে ইসলাম

## তথ্যসূত্র

বিষয়শ্রেণী:দেশ অনুযায়ী ইসলাম
বিষয়শ্রেণী:যুক্তরাজ্যে ইসলাম
প্রয়াগা মার্টিন

**প্রয়াগা রোজ মার্টিন** (জন্ম: ১৮ মে ১৯৯৫) একজন ভারতীয় অভিনেত্রী যিনি মূলত মালায়ালাম সিনেমা জগতে অভিনয় ও কাজের জন্য পরিচিত।

## কর্মজীবন
প্রয়াগা মার্টিনকে প্রথম অভিনয়ের সুযোগ করে দেন পরিচালক মাইস্কিন। তিনি তার চলচ্চিত্র *পিসাসু* -তে  প্রয়াগাকে প্রধান ভূমিকায় অভিনয়ের জন্য নির্বাচিত করেন।  ২০১৬ সালে, প্রয়াগা অভিনেতা উন্নি মুকুন্দনের সাথে জুটি বেঁধে *ওরু মুরাই ভান্থু পার্থায়* চলচ্চিত্রে পার্বতীর ভূমিকায় অভিনয় করেন। এই ছবিতে তিনি দ্বিতীয়বার প্রধান ভূমিকায় অভিনয় করার সুযোগ পান। ছবিটি মালায়ালাম চলচ্চিত্র- প্রেমীদের দ্বারা বেশ প্রশংসিত হয়েছিল। সেই একই বছর, প্রয়াগা সিদ্দিকের *ফুকরি* ছবিতে অভিনেতা ম্যাডোনা সেবাস্তিয়ানের পরিবর্ত হিসাবে নির্বাচিত হন। তিনি রাজনৈতিক বিষয়ের উপর নির্মিত রোমাঞ্চধর্মী চলচ্চিত্র *রামলীলায়* প্রধান নারী চরিত্রে অভিনয় করেছিলেন।  এই চলচ্চিত্রে তিনি অভিনেতা দিলীপ এবং অভিনেত্রী রাধিকা শরৎকুমারের সাথে অভিনয় করার সুযোগ পান। প্রধান নারী চরিত্রে অভিনয় করেছিলেন। প্রয়াগা গণেশ অভিনীত *গীতা* চলচ্চিত্রের একটি চরিত্রে অভিনয় করেন যার মাধ্যমে তিনি কন্নড় চলচ্চিত্র জগতে আত্মপ্রকাশ করেন। 

প্রয়াগা *মিডুক্কি*, *ঠাকরপ্পান কমেডি*, *স্টার ম্যাজিক* এবং *কমেডি স্টারস সিজন ৩* এর মতো বেশ কয়েকটি টিভি অনুষ্ঠানের বিচারক হিসেবে কাজ করেছেন।

## বিতর্ক
২০২৪ সালের ১০ অক্টোবর তারিখে, প্রয়াগা এবং অভিনেতা শ্রীনাথ ভাসিকে মাদক মামলার সন্দেওহভাজন হিসাবে পুলিশ জিজ্ঞাসাবাদের সম্মুখীন হতে হয়। 

## চলচ্চিত্র তালিকা

## তথ্যসূত্র

বিষয়শ্রেণী:মালয়ালম টেলিভিশন অভিনেত্রী
বিষয়শ্রেণী:কন্নড় চলচ্চিত্র অভিনেত্রী
বিষয়শ্রেণী:তামিল চলচ্চিত্র অভিনেত্রী
বিষয়শ্রেণী:মালয়ালম চলচ্চিত্র অভিনেত্রী
বিষয়শ্রেণী:১৯৯৫-এ জন্ম
বিষয়শ্রেণী:কোচির অভিনেত্রী
বিষয়শ্রেণী:তামিল অভিনেত্রী
বিষয়শ্রেণী:ভারতীয় চলচ্চিত্র অভিনেত্রী
বিষয়শ্রেণী:জীবিত ব্যক্তি
বিষয়শ্রেণী:উদ্ধৃতি শৈলীতে মালায়ালাম ভাষার উৎস (ml)
বিষয়শ্রেণী:ভারতীয় শিশু অভিনেত্রী
বিষয়শ্রেণী:২১শ শতাব্দীর ভারতীয় অভিনেত্রী
মেঘা ম্যাথিউ

**মেঘা ম্যাথিউ** একজন ভারতীয় অভিনেত্রী যিনি মূলত মালায়ালাম ছবিতে অভিনয় করেন।  তিনি ২০১৬ সালে *আনন্দম* চলচ্চিত্রের মাধ্যমে অভিনয় জগতে আত্মপ্রকাশ করেন। 

## অভিনয় জীবন
মেঘা ম্যাথিউ তার অভিনয় জীবন শুরু করেন *আনন্দম* (২০১৬) ছবিতে অভিনয়ের মাধ্যমে। *আনন্দম* একটি ভারতীয় মালায়ালাম প্রেম ও কৌতুক বিষয়ভিত্তিক চলচ্চিত্র যা গণেশ রাজ কর্তৃক লিখিত ও পরিচালিত এবং বিনীত শ্রীনিবাসন প্রযোজিত। পরবর্তীকালে, কলেজ পড়ার সময় মেঘা *ওরু মেক্সিকান অপরাথা*  ছবিতে অভিনয়ের প্রস্তাব পেয়েছিলেন। *ওরু মেক্সিকান অপরাথা* হল একটি ভারতীয় মালয়ালম চলচ্চিত্র। এই মালয়ালম চলচ্চিত্রটি টম এম্মাটি, টভিনো থমাস, রূপেশ পীথাম্বরন এবং নীরজ মাধব সহ বহু পরিচালকদের একত্রনির্মিত প্রকল্প ছিল। 

মেঘা ম্যাথিউ সিদ্দিক থামরাসেরির পরিচালিত *সাখাভিন্তে প্রিয়াসখী* চলচ্চিত্রে অভিনয় করেছিলেন।&#x5B; *[[উইকিপিডিয়া:তথ্যসূত্র প্রয়োজন|<span title="This claim needs references to reliable sources. (July 2022)">তথ্যসূত্র প্রয়োজন</span>]]* &#x5D;

## চলচ্চিত্র তালিকা

## তথ্যসূত্র

বিষয়শ্রেণী:মালয়ালম চলচ্চিত্র অভিনেত্রী
বিষয়শ্রেণী:কোট্টায়মের অভিনেত্রী
বিষয়শ্রেণী:জীবিত ব্যক্তি
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:কেরলের শিল্পী
সুবর্ণা ম্যাথিউ

**সুবর্ণা ম্যাথিউ** হলেন দক্ষিণ ভারতীয় চলচ্চিত্রের একজন বিশিষ্ট অভিনেত্রী। তিনি ১৯৯০-এর দশকে মালায়ালাম এবং কন্নড় চলচ্চিত্র জগতের একজন সুপরিচিত প্রধান অভিনেত্রী ছিলেন। তিনি কয়েকটি তামিল, তেলুগু এবং হিন্দি ছবিতেও অভিনয় করেছিলেন। সুবর্ণা *কিলাদিগালুতে* চলচ্চিত্রে অভিনেতা বিষ্ণুবর্ধন, *সুধিনাম* চলচ্চিত্রে অভিনেতা জয়রাম এবং *নয়ুদুগারি কুটুম্বম*  চলচ্চিত্রে অভিনেতা সুমনের সাথে অভিনয় করেছেন। তিনি অভিনেতা মিঠুন চক্রবর্তীর সাথে *দো নম্বরি*, *মেরি আদালত*, *সুলতান* এবং *সন্যাসী মেরা নাম* চলচ্চিত্রে জুটি বেঁধেছিলেন।

চলচ্চিত্র জগত  থেকে বিরতির প্র ২০১২ সালে মালায়ালাম চলচ্চিত্র *চট্টকারি*  -এর মাধ্যমে তিনি আবারো প্রত্যাবর্তন করেন। 

## ব্যক্তিগত জীবন
সুবর্ণা কেরালার *পালা* অঞ্চলে জন্মগ্রহন করেন। তিনি ম্যাথিউ এবং এলসাম্মার  চার সন্তানের মধ্যে সর্বকনিষ্ঠ ছিলেন। তার দুই ভাই আছে; সাজি, সিবি এবং একটি বোন, স্বপ্না। সুবর্ণা ১৯৯২ সালে *মিস কেরালা* সৌন্দর্য প্রতিযোগিতায় বিজয়ীর খেতাব জিতেছিলেন, যা তার চলচ্চিত্র জগতে প্রবেশেত্র পথ প্রশস্ত করেছিল। মালায়ালাম সিনেমা *ভালায়ম*  -এ অভিনয়ের পর তিনি খ্যাতি অর্জন করেন।  ২০০৩ সালে সুবর্ণা ভার্গিস জ্যাকবকে বিয়ে করেন এবং তাদের একটি ছেলে এবং একটি মেয়ে আছে যাদের নাম যথাক্রমে জ্যাকব এবং জিয়া। সুবর্ণা বর্তমানে তার পরিবারের সাথে মার্কিন যুক্তরাষ্ট্রের ফিলাডেলফিয়ায় স্থায়ীভাবে বসবাস করছেন। 

## আংশিক চলচ্চিত্র তালিকা

### মালায়ালাম

### তামিল

### তেলুগু

### কন্নড়

### হিন্দি

## তথ্যসূত্র

বিষয়শ্রেণী:তামিল টেলিভিশনের অভিনেত্রী
বিষয়শ্রেণী:২১শ শতাব্দীর ভারতীয় অভিনেত্রী
বিষয়শ্রেণী:২০শ শতাব্দীর ভারতীয় অভিনেত্রী
বিষয়শ্রেণী:তামিল চলচ্চিত্র অভিনেত্রী
বিষয়শ্রেণী:তেলুগু চলচ্চিত্র অভিনেত্রী
বিষয়শ্রেণী:হিন্দি চলচ্চিত্র অভিনেত্রী
বিষয়শ্রেণী:ভারতীয় টেলিভিশন অভিনেত্রী
বিষয়শ্রেণী:মালয়ালম টেলিভিশন অভিনেত্রী
বিষয়শ্রেণী:কন্নড় চলচ্চিত্র অভিনেত্রী
বিষয়শ্রেণী:ভারতীয় চলচ্চিত্র অভিনেত্রী
বিষয়শ্রেণী:কেরলের অভিনেত্রী
বিষয়শ্রেণী:মালয়ালম চলচ্চিত্র অভিনেত্রী
গুয়াদলুপে ইসলাম

গুয়াদেলুপে ইসলাম একটি সংখ্যালঘু ও ক্রমবর্ধমান ধর্ম। পিউ রিসার্চ সেন্টারের তথ্য অনুযায়ী, ২০০৯ সালে গুয়াদলুপে প্রায় ২০০০ জন মুসলিম বাস করতেন, যা দেশের মোট জনসংখ্যার ০.৪%। ২০১৯ সালের হিসাব অনুযায়ী, গুয়াদলুপের মোট জনসংখ্যা ছিল ৪৪৬,০০০ জন। গুয়াদেলুপের মুসলিম অ্যাসোসিয়েশনের প্রধান জানিয়েছেন যে, এই অঞ্চলে কমপক্ষে ২,৫০০-৩,০০০ মুসলিম বাস করেন  এবং মুসলিমদের সংখ্যা ক্রমশ বাড়ছে। 

গুয়াদলুপ উত্তর আমেরিকার ক্যারিবীয় সাগরে  অবস্থিত একটি ফরাসি প্রদেশ (ফ্রান্সের বিদেশী অঞ্চল)। গুয়াদলুপে মূলত খ্রিস্টানরা সংখ্যাগরিষ্ঠ, যারা মোট জনসংখ্যার ৯৬% (যার মধ্যে ৮০% ক্যাথলিক এবং ১৬% প্রোটেস্ট্যান্ট), গঠন করে। এর বাইরে ২.৫% নাস্তিক এবং ১.৯৫% অন্যান্য ধর্মের (ইসলাম, ইহুদি, হিন্দু, রাস্তাফারি, ম্যারোনাইট ইত্যাদি) অনুসারী। 

## ইতিহাস
১৯৬৫ সালে গুয়াদলুপে ফরাসি উপনিবেশ স্থাপন শুরু হয় ১৬৩৫ এবং ১৬৭৪ সালে গুয়াদলুপ ফ্রান্সের অংশ হয়ে ওঠে। ফরাসি উপনিবেশ কায়েম হওয়ার পর স্থানীয় জনগণকে খ্রিস্টধর্মে দীক্ষিত করা হয় এবং তখন থেকে এটি মূলত খ্রিস্টান অধ্যুষিত অঞ্চল হয়ে ওঠে। একটি সূত্র মতে, ১৯৪০-এর দশকে অভিবাসীদের মাধ্যমে গুয়াদলুপে ইসলামের প্রসার শুরু হয়। এর বেশিরভাগ অভিবাসী মূলত ক্যারিবীয় অঞ্চলের অর্থনৈতিকভাবে দুর্বল দেশ থেকে কৃষি খাতে কাজ করার জন্য এসেছিল। ১৯৯০-এর দশকের গোড়ার দিকে গুয়াদলুপে একটি মসজিদ নির্মাণের প্রস্তাব করা হয়েছিল। কিন্তু বিশেষ কারণে মাঝপথে পরিকল্পনাটি স্থগিত করা হয়েছিল। 

## জনসংখ্যা
২০০৯ সালের হিসাব অনুযায়ী, গুয়াদলুপে প্রায় ২০০০ জন মুসলিম ছিল, যা জনসংখ্যার প্রায় ০.৪%। 

## প্রতিষ্ঠান
গুয়াদেলুপে দুটি মুসলিম সংগঠন রয়েছে: গুয়াদলুপ মুসলিম অ্যাসোসিয়েশন, যা ২০১৫ সালে হাবিব এনডের নেতৃত্বে প্রতিষ্ঠিত হয়  এবং গুয়াদলুপ আহমদীয়া কমিউনিটি (জামায়াত-ই-আহমদীয়া গুয়াদেলুপ), যা ২০১৬ সালে ৫ জন আহমদিয়া মতাদর্শী সদস্যের অংশগ্রহণে প্রতিষ্ঠিত হয়েছিল। গুয়াদলুপে আহমদিয়া জামাতের প্রথম ধর্মপ্রচারক ছিলেন লুকমান আহমদ বাজওয়া। 

## মসজিদ
নব্বইয়ের দশকের গোড়ার দিকে এই অঞ্চলে প্রথম মসজিদ নির্মাণের প্রস্তাব উত্থাপন করা হয়েছিল এবং এর জন্য একটি প্রকল্পও তৈরি করা হয়েছিল। কিন্তু মাঝপথে কাজ বন্ধ করে দেওয়া হয়েছিল। এরপর মুসলিমরা সেখানে ৬০ বর্গমিটার আয়তনের একটি জায়গা ক্রয় করে এবং একটি ঘর নির্মাণ করে নামাজঘর (মসজিদ) হিসেবে ব্যবহার শুরু করে। গুয়াদলুপ মুসলিম অ্যাসোসিয়েশন কর্তৃক পরিচালিত এই মসজিদটি ৫০ জন মুসল্লির জন্য তৈরি করা হয়। তবে শুক্রবারে জুমার নামাজের জন্য আগত সকলের জন্য এটি উপযুক্ত নয় । ২০১৫ সালে প্রতিষ্ঠিত গুয়াদেলুপ মুসলিম অ্যাসোসিয়েশন গুয়াদলুপে একটি মসজিদ ভবন নির্মাণ শুরু করার লক্ষ স্থির করে। কিন্তু গুয়াদলুপের মুসলিম সম্প্রদায়ের আকার ছোট হওয়ায় মসজিদ নির্মাণের ক্ষেত্রে তারা গুরুতর আর্থিক সমস্যার সম্মুখীন হয়। বর্তমানে গুয়াদলুপে দুটি মসজিদ রয়েছে; একটি রায়জেটে, অপরটি গ্র্যান্ড-ক্যাম্পে। 

## আরো দেখুন

* ফ্রান্সে ইসলাম

## তথ্যসূত্র

বিষয়শ্রেণী:দেশ অনুযায়ী ইসলাম
বিষয়শ্রেণী:দক্ষিণ আমেরিকায় ইসলাম
বিষয়শ্রেণী:ফ্রান্সে ইসলাম
রেখা ভার্মা (জন্ম ১৯৭৩)

**রেখা ভার্মা** (জন্ম: ২০ মে ১৯৭৩) ভারতের উত্তরপ্রদেশের একজন ভারতীয় রাজনীতিবিদ। তিনি ২০১৯ সাল থেকে বিজেপির জাতীয় সহ-সভাপতি। তিনি ধৌরাহরা লোকসভা কেন্দ্র থেকে দু'বার সংসদ সদস্য ছিলেন। তিনি ২০২৪ সালের ভারতীয় সাধারণ নির্বাচনে তার আসন হারান।

## প্রাথমিক জীবন এবং শিক্ষা
ভার্মা উত্তরপ্রদেশের কানপুরে দেবনারায়ণ কাটিয়ার এবং উর্মিলা কাটিয়ারের ঘরে জন্মগ্রহণ করেন। তার স্বামী অরুণ কুমার ভার্মা ২০১৩ সালে মারা যান এবং তিনি বিজেপিতে যোগ দেন। তিনি ইন্টারমিডিয়েট পর্যন্ত পড়াশোনা করেছেন।

## কর্মজীবন
ভার্মা ২০১৪ এবং ২০১৯ সালে ভারতীয় জনতা পার্টির সদস্য হিসেবে উত্তরপ্রদেশের ধৌরহরা আসন থেকে ভারতের সংসদের নিম্নকক্ষ লোকসভায় নির্বাচিত হয়েছিলেন। ২০১৪ সালের উত্তর প্রদেশের সাধারণ নির্বাচনে, তিনি ৩,৬০,৩৫৭ ভোট পেয়ে বহুজন সমাজ পার্টির দাউদকে পরাজিত করেন, যিনি ২,৩৪,৬৮২ ভোট পেয়েছিলেন। তিনি ১,২৫,৬৭৫ ভোটের ব্যবধানে জয়ী হন। ২০১৯ সালের উত্তরপ্রদেশের সাধারণ নির্বাচনে, তিনি ৫,১২,৯০৫ ভোট পেয়ে বহুজন সমাজ পার্টির আরশাদ আহমেদ সিদ্দিকীকে ১,৬০,৬১১ ভোটের ব্যবধানে পরাজিত করেন। ২০২৪ সালের উত্তরপ্রদেশের সাধারণ নির্বাচনে, তিনি সমাজবাদী পার্টির আনন্দ ভাদৌরিয়ার কাছে ৪,৪৪৯ ভোটের সামান্য ব্যবধানে হেরে যান।

## তথ্যসূত্র

## বহিঃসংযোগ

* ভারতীয় সংসদের ওয়েবসাইটে অফিসিয়াল জীবনীমূলক স্কেচ

বিষয়শ্রেণী:সপ্তদশ লোকসভার সদস্য
বিষয়শ্রেণী:কানপুরের রাজনীতিবিদ
বিষয়শ্রেণী:১৯৭৩-এ জন্ম
বিষয়শ্রেণী:২১শ শতাব্দীর ভারতীয় নারী রাজনীতিবিদ
বিষয়শ্রেণী:উত্তরপ্রদেশের ভারতীয় জনতা পার্টির রাজনীতিবিদ
বিষয়শ্রেণী:উত্তরপ্রদেশের নারী সংসদ সদস্য
বিষয়শ্রেণী:জীবিত ব্যক্তি
বিষয়শ্রেণী:উত্তরপ্রদেশের লোকসভা সদস্য
বিষয়শ্রেণী:ষোড়শ লোকসভার সদস্য
আবুল আব্বাস মুরসি

**আল-মুরসি আবুল-আব্বাস** (১২১৯  &#x2013; ১২৮৭) (    ) নাসরিদের আমলে আল-আন্দালুসের একজন সুফি সাধক ছিলেন। তিনি মুরসিয়াতে জন্মগ্রহণ করেন। পরবর্তী জীবনে তিনি মিশরের আলেকজান্দ্রিয়ায় চলে আসেন। তাঁর পুরো নাম **শাহাব আল-দীন আবুল-আব্বাস আহমদ ইবনে উমর ইবনে মোহাম্মদ আল-আনসারী আল-মুরসি**। তাকে এখন সাধারণত আল-মুরসি আবুল-আব্বাস বলা হয়। তিনি মিশরের চারজন প্রধান সুফি সাধকের একজন হিসেবে পরিচিত। বাকি তিনজন হলেন আহমদ আল-বাদাউই, আল-দেসৌকি এবং আল-হাজাজ্জ। তার জনপ্রিয়তা এত বেশি ছিল যে "মুরসি" নামটি মিশরে ব্যাপকভাবে প্রচলিত হয়ে যায়।

## আল-আন্দালুসে
শাহাব ৬১৬ হিজরি (১২১৯ খ্রিস্টাব্দ) সালে আল-আন্দালুসের মুরসিয়ায় এক ধনী ব্যবসায়ীর পরিবারে জন্মগ্রহণ করেন। তিনি ধর্মীয় বিজ্ঞানে সুশিক্ষিত ছিলেন।

সে তার বাবাকে ব্যবসায়িক কাজে সাহায্য করে বড় হয়েছে। তিনি  সততা এবং অভাবীদের সাহায্য করার জন্য পরিচিত ছিলেন। ১২৪২ খ্রিস্টাব্দে (৬৪০ হিজরি) যখন আন্দালুস ক্রমশ খ্রিস্টানদের নিয়ন্ত্রণে চলে যাচ্ছিল, তখন তিনি তাঁর পরিবারসহ স্পেন ত্যাগ করেন। তার সাথে বাবা, ভাই এবং মা ছিল। তবে তার বাবা-মা তিউনিসিয়ায় পৌঁছাতে পারেননি।

## আল-শাযিলির সাথে সাক্ষাৎ
তিউনিসিয়ায় শাহাব শায়খ আবুল হাসান আশ-শাযিলির কথা শুনতে পান। তিনি শাযিলিয়া সুফি তরিকার প্রতিষ্ঠাতা ছিলেন। শাযিলি যখন মিশরের আলেকজান্দ্রিয়ায় চলে যান, শাহাব তার সঙ্গে যান। স্পেনে মুসলিম অঞ্চল ধীরে ধীরে শত্রুভাবাপন্ন খ্রিস্টান বাহিনীর আধিপত্যে চলে গেলে অনেক মুসলিম পণ্ডিত আলেকজান্দ্রিয়ায় বসবাস করতে শুরু করেন। আল-শাযিলি শাহাবকে খুব পছন্দ করতেন। শাহাব তার সেরা ছাত্রদের একজন হয়ে উঠছিলেন। পরবর্তীতে আল-মুরসি আবুল-আব্বাস আল-শাযিলির কন্যাকে বিবাহ করেন এবং তাঁদের তিন সন্তান (দুই কন্যা ও এক পুত্র) হয়। এরপর তিনি ৪৩ বছর ধরে আলেকজান্দ্রিয়ায় ইসলামী শিক্ষা দিতেন এবং ১২৮৭ খ্রিস্টাব্দে (৬৮৬ হিজরি) মৃত্যুবরণ করেন।

## ইবনে 'আতা'আল্লাহর সাথে সাক্ষাৎ
ইবন আতাউল্লাহ যুবক বয়সে সুফিবাদ বিরোধী ছিলেন। পরে তিনি সুফিবাদকে ইসলামের অবিচ্ছেদ্য অংশ হিসেবে দেখতে শুরু করেন। ইবন আতাউল্লাহর সুফিবাদের বিরোধিতা করে আবুল আব্বাস আল-মুরসির ছাত্রদের সঙ্গে তর্ক করত। কিন্তু ১২৭৬ খ্রিস্টাব্দে (৬৭৪ হিজরি) তিনি আবুল-আব্বাসের একটি  বক্তৃতা শুনে তার সুফিবাদের প্রতি দৃষ্টিভঙ্গি বদলান। ইসলামী ফিকহের গভীর জ্ঞান দেখে ইবন আতাউল্লাহ আবুল-আব্বাসের অনুসারী হয়ে ওঠেন। পরবর্তীতে তাঁর বিখ্যাত শিষ্যদের একজন হন।

## আলেকজান্দ্রিয়ায় তাঁর মসজিদ
থাম্ব|এল-মুরসি আবুল আব্বাস মসজিদ
আলেকজান্দ্রিয়ার আনফুশি জেলায় তাঁর সমাধির উপরে একটি মসজিদ নির্মিত হয়েছিল। আবু আল-আব্বাস আল-মুরসি মসজিদ সময়ের সাথে সাথে আলেকজান্দ্রিয়ার সব মসজিদের মধ্যে সবচেয়ে বিখ্যাত হয়ে ওঠে।

## তথ্যসূত্র

বিষয়শ্রেণী:১৩শ শতাব্দীর আন্দালুসের ব্যক্তি
বিষয়শ্রেণী:মিশরীয় সুফি
বিষয়শ্রেণী:সুফী অতীন্দ্রিয়বাদী
বিষয়শ্রেণী:১২৮৭-এ মৃত্যু
বিষয়শ্রেণী:১২১৯-এ জন্ম
ভিট্রাসিয়া ফাউস্টিনা

**ভিট্রাসিয়া ফাউস্টিনা** (মৃত্যু ১৮২ বা ১৮৩ খ্রিস্টাব্দ) ছিলেন একজন সম্ভ্রান্ত রোমান নারী, যিনি রোমান সাম্রাজ্যের দ্বিতীয় শতাব্দীতে বাস করতেন। 

## জীবন
ভিট্রাসিয়া ছিলেন আনিয়া ফান্ডানিয়া ফাউস্টিনা এবং রোমান সিনেটর টাইটাস পম্পোনিয়াস প্রকুলাস ভিট্রাসিয়াস পোলিও, ১৭৬-এ দ্বিতীয় কনসালের কন্যা। তার ভাই ছিলেন টাইটাস ফান্ডানিয়াস ভিট্রাসিয়াস পোলিও।  তার মাতামহ, ১২৮ সালে কনসাল মার্কাস অ্যানিয়াস লিবোর মাধ্যমে, তিনি রোমান সাম্রাজ্যের শাসক নার্ভা-অ্যান্টোনিন রাজবংশের একজন দূর সম্পর্কের আত্মীয় ছিলেন। ভিট্রাসিয়া রোমে জন্মগ্রহণ ও বেড়ে ওঠেন।

## তথ্যসূত্র

## সূত্র

* অ্যান্থনি বার্লি, *সেপ্টিমিয়াস সেভেরাস: আফ্রিকান সম্রাট*, দ্বিতীয় সংস্করণ (১৯৯৯)
* অ্যালবিনো গারজেটি, *টাইবেরিয়াস থেকে অ্যান্টোনিন পর্যন্ত: রোমান সাম্রাজ্যের ইতিহাস খ্রিস্টাব্দ ১৪-১৯২* (১৯৭৪)
* এরিক আর. ভার্নার, *অঙ্গচ্ছেদ এবং রূপান্তর: ড্যামনাতিও মেমোরিয়া এবং রোমান সাম্রাজ্যিক প্রতিকৃতি*, (২০০৪)
* http://www.mjengh.com/femina_habilis_8457.htm

বিষয়শ্রেণী:জন্মের সাল অজানা
বিষয়শ্রেণী:২য় শতাব্দীতে মৃত্যুদণ্ড কার্যকর হওয়া ব্যক্তি
বিষয়শ্রেণী:রোমান সাম্রাজ্য কর্তৃক মৃত্যুদন্ড কার্যকর করা ব্যক্তি
বিষয়শ্রেণী:২য় শতাব্দীর রোমান নারী
বিষয়শ্রেণী:১৮০-এর দশকে মৃত্যু
বিষয়শ্রেণী:২য় শতাব্দীর রোমান ব্যক্তি
বিষয়শ্রেণী:মৃত্যুদণ্ড কার্যকর হওয়া প্রাচীন রোমান নারী
বিষয়শ্রেণী:মৃত্যুদণ্ড কার্যকর হওয়া প্রাচীন রোমান ব্যক্তি
ক্লোডিয়া লায়েটা

**ক্লোডিয়া লায়েটা** (মৃত্যু ২১৩), ছিলেন একজন রোমান ভেস্টাল কুমারী।

ক্লোদিয়া লায়েটা এক সম্ভ্রান্ত পরিবারের সদস্য ছিলেন। তার বাবার নাম অজানা থাকলেও, তিনি সিনেটর পদমর্যাদার ছিলেন বলে জানা গেছে। পন্টিফেক্স ম্যাক্সিমাস তাকে একজন ভেস্টাল নিযুক্ত করেছিলেন, যিনি সেই সময়ে সম্রাটের সাথে একই ব্যক্তি ছিলেন।

২১১ সালে, সম্রাট কারাকাল্লা সিংহাসনে আরোহণ করেন। তার রাজত্বকালে, চারজন ভেস্টাল কুমারীকে তাদের সতীত্বের ব্রত ভঙ্গ করার জন্য বিচার করা হয়েছিল ( *ক্রিমেন ইনসেস্টি* ): অরেলিয়া সেভেরা, পম্পোনিয়া রুফিনা, ক্যানুটিয়া ক্রেসেন্টিনা এবং ক্লোডিয়া লায়েতা। এই ধরণের সাধারণ বিচারের বিপরীতে, কোনও পুরুষকে অপরাধের সহযোগী হিসেবে নামকরণ বা অভিযুক্ত করা হয়নি। অভিযুক্ত ভেস্টালদের সকলকেই অভিযোগ অনুসারে দোষী সাব্যস্ত করা হয়েছিল এবং মৃত্যুদণ্ড দেওয়া হয়েছিল। ক্যানুটিয়া ক্রিসেন্টিনা আত্মহত্যা করে মৃত্যুদণ্ড এড়িয়ে যান।

ক্লোডিয়া লায়েটা ছিলেন এই বিচারের কেন্দ্রীয় ব্যক্তি। বিচারটি সন্দেহের চোখে দেখা হয়েছিল কারণ কোনও পুরুষকে ভেস্টালের প্রেমিক হিসেবে নামকরণ বা অভিযুক্ত করা হয়নি। ক্যাসিয়াস ডিওর মতে, সম্রাট নিজেই ক্লোডিয়া লায়েতাকে ধর্ষণ করেছিলেন; অন্য তিনজন ভেস্টাল সাক্ষী ছিলেন এবং সম্রাটের অপরাধ লুকানোর জন্য তাদের সকলকে মিথ্যাভাবে অভিযুক্ত করা হয়েছিল।  ক্যাসিয়াস ডিও ক্লোডিয়া লায়েটার মৃত্যুদণ্ড কার্যকরের পথে তার আচরণ সম্পর্কে তার তত্ত্বকে সমর্থন করেছিলেন, যেখানে তিনি চিৎকার করে বলেছিলেন যে সম্রাট নিজেই তার নির্দোষিতা সম্পর্কে ভালভাবে অবগত ছিলেন। 

## তথ্যসূত্র

বিষয়শ্রেণী:জন্মের সাল অজানা
বিষয়শ্রেণী:২১৩-এ মৃত্যু
বিষয়শ্রেণী:৩য় শতাব্দীতে মৃত্যুদণ্ড কার্যকর হওয়া ব্যক্তি
বিষয়শ্রেণী:৩য় শতাব্দীর রোমান নারী
বিষয়শ্রেণী:২য় শতাব্দীর রোমান নারী
বিষয়শ্রেণী:রোমান সাম্রাজ্যের পুরোহিত
বিষয়শ্রেণী:৩য় শতাব্দীর পাদ্রী
বিষয়শ্রেণী:মৃত্যুদণ্ড কার্যকর হওয়া প্রাচীন রোমান নারী
বিষয়শ্রেণী:ভেস্টাল কুমারী
আইল অব ম্যানে ইসলাম

**আইল অফ ম্যানে** ইসলাম একটি ক্ষুদ্র সংখ্যালঘু ও ক্রমবর্ধমান ধর্ম। আইল অফ ম্যান হল একটি খ্রিস্টান সংখ্যাগরিষ্ঠ রাষ্ট্র, যেখানে মুসলিমরা মোট জনসংখ্যার প্রায় ০.৫%  বলে অনুমান করা হয় এবং মুসলিমদের অধিকাংশই মূলত অভিবাসী, যারা পাকিস্তান, ভারত, বাংলাদেশ, দক্ষিণ আফ্রিকা, মরক্কোর মতো মুসলিম দেশ থেকে এসেছে।  দ্বীপটিতে প্রথম মুসলিম বসতি ১৯৯০ সালের দিকে শুরু হয়। তবে সাম্প্রতিক কিছু বিশ্ববিদ্যালয় স্তরের ছাত্র ইসলাম ধর্ম গ্রহণ করেছে বলে জানা যায়। দ্বীপের একমাত্র মসজিদটি রাজধানী ডগলাসে অবস্থিত এবং ১৯৯০ এর দশকে *আইল অফ ম্যান ইসলামি সংঘ* গঠনের পর এটি নির্মিত হয়েছিল। 

## ইতিহাস
*আইল অফ ম্যান ইসলামি সংঘের* তথ্য মতে, ১৯৯০ দশকে মুসলিম অভিবাসীরা এখানে বসতি স্থাপন শুরু করে। যদিও এর আগেই দ্বীপটিতে ইসলামের আগমন ঘটতে পারে বলে ধারণা করা হয়। কারণ এটি ব্রিটিশ সাম্রাজ্যের অধীনে ছিল এবং দাস বাণ্যিজ্যের মাধ্যমে ব্রিটিশ সাম্রাজ্যের আওতাধীন প্রায় প্রতিটি অঞ্চলেই ১৯শ শতকেই ইসলাম পৌঁছে গিয়েছিল। ১৯৯০ সালে মুসলমানদের ব্যাপক আগমনের সাথে সাথে *আইল অফ ম্যান ইসলামি সংঘ* নামে একটি দাতব্য সংস্থা প্রতিষ্ঠিত হয়। এরপর এখানে এক টুকরো জমি দান করা হয়েছিল এবং ডগলাস এলাকায় একটি মসজিদ নির্মিত হয়েছিল। মুসলিম সম্প্রদায়ের মধ্যে চিকিৎসা, অর্থ ও পর্যটন খাতে কর্মরত চাকুরীজিবি রয়েছে। দ্বীপটিতে বিভিন্ন উৎসবে মুসলিমদের মধ্যে সামাজিক সমাবেশ খুবই সাধারণ বিষয়; বিশেষ করে উভয় ঈদে।   মুসলিম অভিবাসীরা ছাড়াও সাম্প্রতিক সময়ে কিছু স্থানীয় ব্রিটিশও ইসলাম ধর্ম গ্রহণ করেছেন। বর্তমান দ্বীপের স্কুলগুলোতে ইসলাম একটি বিশ্বধর্ম হিসেবে পাঠ্যসূচিতে অন্তর্ভুক্ত হয়েছে, ফলে শিক্ষার্থীরা এই ধর্ম সম্পর্কে প্রাথমিক জ্ঞান লাভ করে। তবে সংখ্যায় কম হওয়ায় মুসলিমদের কিছু প্রতিবন্ধকতাও রয়েছে। এখানে ইসলামি শিক্ষা, হালাল খাবারের প্রাপ্যতা এবং ধর্মীয় উৎসব উদযাপনকে ঘিরে বেশ কিছু সীমাবদ্ধতা রয়েছে। 

## মসজিদ
আইল অফ ম্যানে *আইল অব ম্যান ইসলামি সংঘ* দ্বারা প্রতিষ্ঠিত মসজিদটি রাজধানী ডগলাসে অবস্থিত এবং এটিই বর্তমান দ্বীপের একমাত্র মসজিদ। তবে ওনচান এলাকার একটি কক্ষেও নিয়মিত নামাজ অনুষ্ঠিত হয়।  মসজিদটি মুসলিম সম্প্রদায়ের প্রার্থনার স্থান হিসেবে ব্যবহৃত হওয়ার পাশাপাশি এটি একটি সামাজিক ও সাংস্কৃতিক কেন্দ্র হিসেবেও কাজ করে। এখানে নিয়মিত জামাত, জুমার নামাজ, রমজান মাসে ইফতার ও তারাবির আয়োজন এবং ঈদের নামাজের জামাত আয়োজিত হয়। 

## ইসলামি সংস্থা ও কার্যক্রম
১৯৯০ সালে সংগঠিত *আইল অব ম্যান ইসলামি সংঘ* (আইএআইওমএম) হল দ্বীপটির একমাত্র নিবন্ধিত সংগঠন। সংস্থাটি মুসলিম সম্প্রদায়ের ধর্মীয় বিষয়াদি দেখাশোনার পাশাপাশি বেশ কিছু সামাজিক কার্যক্রম পরিচালনা করে। হাসান নামে এটির একজন সংগঠক বলেন, ডগলাসের হ্যারিস প্রোমেনেডের কাছে একটি বর্ধিত গ্যারেজে মুসলিমরা নামাজের জন্য একটি ছোট মসজিদ ব্যবহার করে, কিন্তু ইসলামি সংস্থা বর্তমানে ডগলাসের ফিঞ্চ রোডে অবস্থিত একটি ভবনকে মসজিদে রূপান্তর করার পরিকল্পনা করে অনুমতির অপেক্ষায় রয়েছে। তিনি আরো বলেন: 'আমরা এটি নির্মাণের কাজ করছি এবং আশা করা যায়, আগামী বছরের কোন এক সময় আমাদের একটি নতুন বড় প্রাঙ্গণ থাকবে, যেখানে সাধারণ মানুষ আসতে পারবে; কারণ সেখানে একটি লাইব্রেরিও থাকবে।

হাসান আরও বলেন: 'আমার মনে হয় দ্বীপে প্রায় ২০০ জন মুসলিম এই ইসলামি সংস্থার সদস্য এবং তাদের বেশিরভাগই ডাক্তার ও সার্জন। 

## আরো দেখুন

* দেশ অনুযায়ী ইসলাম
* ইউরোপে ইসলাম 
* যুক্তরাজ্যে ইসলাম

## তথ্যসূত্র

## বহিঃসংযোগ

* আইল অব ম্যান ইসলামিক অ্যাসিয়েশন 

বিষয়শ্রেণী:দেশ অনুযায়ী ইসলাম
বিষয়শ্রেণী:যুক্তরাজ্যে ইসলাম
বিষয়শ্রেণী:ইউরোপে ইসলাম
মার্তিনিকে ইসলাম

মার্তিনিকে **ইসলাম** একটি ক্ষুদ্র সংখ্যালঘু ধর্ম হিসেবে বিদ্যমান। ২০২১ সালের আদমশুমারির তথ্য অনুযায়ী দ্বীপটির জনসংখ্যা আনুমানিক ৩,৭৫,০০০ ছিল এবং এই আদমশুমারিতে মুসলিম জনসংখ্যাকে পৃথকভাবে উল্লেখ করা হয়নি। তবে ২০০৯ সালের পিউ রিসার্চ সেন্টারের প্রতিবেদন অনুসারে, মার্তিনিকে ১,০০০ জন মুসলিম ছিল, যা মোট জনসংখ্যার প্রায় ০.২%।  এই সংখ্যাটি তুলনামূলকভাবে খুবই ছোট হলেও দ্বীপটিতে ইসলামের একটি দৃশ্যমান উপস্থিতি গড়ে উঠেছে বলে ধারণ করা হয়। 

মার্তিনিকে ধর্মীয় বিশ্বাসের পরিসংখ্যান অনুসারে ৯০% এর বেশি মানুষ খ্রিস্ট ধর্মে বিশ্বাসী, যাদের প্রায় ৮৬% রোমান ক্যাথলিক এবং প্রায় ৫.৬% বিভিন্ন প্রটেস্ট্যান্ট উপদলের অনুসারী। ২.৩% জনগণ কোন ধর্ম অনুসরণ করে না এবং হিন্দু, ইহুদি, বৌদ্ধ, বাহাই ও মুসলমানরা দ্বীপটির জনসংখ্যার ১%–এরও কম। 

## ইতিহাস
প্রায় ১৭শ শতাব্দীর শেষের দিকে ফরাসিরা মার্তিনিকে তাদের উপনিবেশে স্থাপন করে এবং এরপর দ্বীপটিকে তারা কৃষিভিত্তিক অর্থনীতির একটি কেন্দ্রে রূপান্তরিত করে। সেসময় তুলা ও তামাক চাষ করা হতো। পরে চাষ শুরু হয় আখের চিনি, যা দ্বীপটির প্রধান পণ্য হয়ে ওঠে। এই কৃষিকাজের জন্য আফ্রিকা থেকে দাসদের আনা হতো এবং তাদের মাধ্যমেই প্রথম মুসলমানরা মার্তিনিকে প্রবেশ করে। এরা মূলত আফ্রিকার বিভিন্ন অঞ্চলের মুসলমান ছিলেন, যাদের জোর করে ধরে এনে চাষের কাজে লাগানো হতো। ১৮৪৮ সালের ২৭ এপ্রিল, ফ্রান্সের অস্থায়ী সরকার একটি ডিক্রি জারি করে তাদের উপনিবেশগুলিতে দাসপ্রথা বাতিল করে। দাসপ্রথা বিলুপ্ত হওয়ার পর চাষাবাদের জন্য নতুন শ্রমশক্তির প্রয়োজন পড়ে। তখন ভারতীয় উপমহাদেশ (মূলত ভারত) থেকে বহু সংখ্যক চুক্তিভিত্তিক শ্রমিক দ্বীপটিতে আনা হয়, যাদের অনেকেই হিন্দু ও মুসিলম ছিলেন। মূলত মুসলিম শ্রমিকদের মাধ্যমেই মার্তিনিকে ইসলাম প্রথম আগমন করে। 

## আধুনিক যুগে ইসলাম
১৯৭০-এর দশকে মার্তিনিকে একটি সংগঠিত ইসলামি সম্প্রদায় গড়ে ওঠে। এ সম্প্রদায়ের অধিকাংশ সদস্য ছিলেন আফ্রিকীয় আরব বংশোদ্ভূত, যারা আফ্রিকা থেকে এসে মার্তিনিকে বসতি গড়ে তুলেছিল। তাদের নেতৃত্বেই ইসলাম ধর্মের আনুষ্ঠানিক চর্চা ও প্রতিষ্ঠান গড়ে তোলা শুরু হয়। বর্তমানে সেখানে একটি ছোট মুসলিম সম্প্রদায় বিদ্যমান, যারা ধর্মীয় উৎসব, জুমার নামাজ ও অন্যান্য ইসলামি কার্যক্রম পালন করে। 

## মসজিদ ও ইসলামি কেন্দ্র
মার্তিনিকে মুসলিম সম্প্রদায়ের প্রধান ধর্মীয় কেন্দ্র হল *মার্তিনিক ইসলামি সাংস্কৃতিক কেন্দ্র* (সিসিআইএম)। এই ইসলামি কেন্দ্রটি দীর্ঘ প্রতীক্ষার পর ২০২১ সালের ডিসেম্বরে ফোর্ট-দে-ফ্রাঁসের বালাটা এলাকায় উদ্বোধন করা হয়।  এখানে দৈনিক পাঁচ ওয়াক্ত নামাজসহ জুমার নামাজ, রমজানের তারাবিহ আদায়ের ব্যবস্থা রয়েছে। এখানে রমজান মাসব্যাপী ইফতারের ব্যবস্থা করা হয় এবং নারীদের জন্য আলাদা প্রার্থনার স্থান রয়েছে। এছাড়াও প্রাপ্তবয়স্ক ও শিশুদের জন্য আরবি ভাষা ও ইসলামি শিক্ষার কোর্স প্রদান করা হয়। 

## তথ্যসূত্র

বিষয়শ্রেণী:দেশ অনুযায়ী ইসলাম
বিষয়শ্রেণী:ক্যারিবীয় অঞ্চলে ইসলাম
বিষয়শ্রেণী:দক্ষিণ আমেরিকায় ইসলাম
বিষয়শ্রেণী:ফ্রান্সে ইসলাম
রেনু ম্যাথিউস

**রেনু ম্যাথিউস** একজন ভারতীয় অভিনেত্রী যিনি মূলত মালায়ালাম ছবিতে অভিনয় করেছেন।  রেনু দুবাইয়ে এমিরেটস বিমান সংস্থার বিমান্সেবিকা হিসাবে কর্মরত।  রেনু লালজোস পরিচালিত এবং মামুত্তি অভিনীত *ইমানুয়েল* (২০১৩) চলচ্চিত্রের মাধ্যমে চলচ্চিত্র জগতে আত্মপ্রকাশ করেন। তিনি সত্যান আঁথিকাদ পরিচালিত *এননুম এপ্পোঝুম* চলচ্চিত্রে অভিনেতা মোহনলালের সঙ্গে এবং *সপ্তমশ্রী থাস্কারহা* চলচ্চিত্রে অভিনেতা পৃথ্বীরাজ সুকুমারনের সঙ্গে অভিনয় করেছেন। রেনু *প্রেস দ্য লর্ড*  চলচ্চিত্রে পুনরায় অভিনেতা মামুত্তির সাথে জুটি বেঁধেছিলেন।

## ব্যক্তিগত জীবন
রেনু জন্মসূত্রে কোট্টায়াম অঞ্চলের অধিবাসী। তিনি তার পিতামাতা ম্যাথিউস এবং সান্থাম্মার কনিষ্ঠ কন্যা। তার এক বড় ভাই আছে যার নাম জিনু। 

## কর্মজীবন
লাল জোস পরিচালিত *পাত্তালাম* (২০০৩) চলচ্চিত্রের নায়িকা হিসেবে রেনুকে নির্বাচিত করা হয়েছিল। কিন্তু চিত্রগ্রহন শুরু হওয়ার কয়েকদিন আগে, রেনু *এমিরেটস* বিমান সংস্থায় বিমান সেবিকার পদে চাকরি পেয়েছিলেন এবং সেই সময়ে তিনি চাকরিটি হারাতে চাননি। তাই তখিন রেনু প্রকল্প থেকে সরে আসেন। পরবর্তীকালে তিনি লাল জোস পরিচালিত এবং মামুত্তি অভিনীত মালায়ালাম ছবি *ইমানুয়েল*(২০১৩) -এ নায়িকা হিসেবে অভিনয় করেছিলেন। এই চলচ্চিত্রের মাধ্যমে তিনি চলচ্চিত্র জগতে প্রবেশ করেন। এরপর রেনু অমল নীরদ পরিচালিত *৫ সুন্দরীকাল* চলচ্চিত্রে অভিনয় করেন। ২০১৪ সালে *প্রেস দ্য লর্ড* ছবিতে তিনি পুনরায় অভিনেতা মামুত্তির সাথে জুটি বেঁধেছিলেন।  রেনুর পরবর্তী উল্লেখযোগ্য চলচ্চিত্র প্রকল্প ছিল অনিল রাধাকৃষ্ণ মেনন পরিচালিত *সপ্তমশ্রী থাস্কারহ*   এবং অমল নীরাদের *ইয়োবিন্তে পুস্তকম।* এরপর তিনি সত্যান আঁথিকা পরিচালিত *এননুম এপ্পোঝুম* চলচ্চিত্রে অভিনয় করেন। রেনু অভিনীত সাম্প্রতিক উল্লেখযোগ্য চলচ্চিত্র প্রকল্প ছিল অনিল রাধাকৃষ্ণমেনন পরিচালিত *লর্ড লিভিংস্টোন ৭০০০ কান্দি।*

## চলচ্চিত্র তালিকা

## স্বল্পদৈর্ঘ্য চলচ্চিত্র

বিষয়শ্রেণী:২১শ শতাব্দীর ভারতীয় অভিনেত্রী
বিষয়শ্রেণী:ভারতীয় চলচ্চিত্র অভিনেত্রী
বিষয়শ্রেণী:মালয়ালম চলচ্চিত্র অভিনেত্রী
বিষয়শ্রেণী:কোট্টায়মের অভিনেত্রী
বিষয়শ্রেণী:জীবিত ব্যক্তি
বিষয়শ্রেণী:জন্মের বছর অনুপস্থিত (জীবিত ব্যক্তি)
এদিপ ইয়ুকসেল

**এদিপ ইয়ুকসেল** (জন্ম: ২০ ডিসেম্বর, ১৯৫৭) একজন আমেরিকান - কুর্দি কর্মী এবং কুরআনবাদ আন্দোলনের বিশিষ্ট ব্যক্তিত্ব।   তিনি গুরোইমাকে জন্মগ্রহণ করেন। ইয়ুকসেল তুর্কি ভাষায় ধর্ম, রাজনীতি, দর্শন এবং আইনের উপর বিশটিরও বেশি বই লিখেছেন। মার্কিন যুক্তরাষ্ট্রে স্থায়ীভাবে বসবাসের পর সেখানে তিনি একজন আইনজীবী হিসেবে তার কর্মজীবন শুরু করেন। তিনি রাশাদ খলিফার সহকর্মী এবং বন্ধু হয়ে ওঠেন।  তবে কুরআনের ব্যাখ্যায় তিনি খলিফার সঙ্গে বেশ কিছু বিষয়ে মতভেদ রয়েছে। তার কাজ কুরআনবাদী আন্দোলনের মধ্যে একটি নতুন ধারা তুলে ধরেছে।

## জীবনী
ইয়ুকসেল তুরস্কে বসবাসকারী একটি কুর্দি পরিবার থেকে এসেছেন। তিনি মেতিন ইয়ুকসেল  ভাই।  তিনি তুর্কি ভাষায় ধর্ম, রাজনীতি, দর্শন এবং আইনের উপর বিশটিরও বেশি বইয়ের লেখক। এছাড়াও তিনি ইংরেজিতে বিভিন্ন প্রবন্ধ এবং নিবন্ধ রচনা করেছেন। তিনি ১৯৮০-এর দশকের মাঝামাঝি পর্যন্ত একজন তুর্কি ইসলামপন্থী এবং একজন জনপ্রিয় ইসলামী ভাষ্যকার ছিলেন। কিন্তু ১৯৮০-এর দশকের মাঝামাঝি সময়ে তিনি তার পূর্বের ধর্মবিশ্বাস ত্যাগ করেন। শুধুমাত্র কুরআনকে ঐশ্বরিক আইনের উৎস হিসেবে গ্রহণ করেন। তিনি একজন কোরআন-ভিত্তিক মুসলিম অথবা কুরআনবাদী হিসেবে পরিচিত হয়ে উঠেন। তবে এই আন্দোলন মূলধারার মুসলিম মহলে অত্যন্ত বিতর্কিত হয়ে উঠে। ফলে ইয়ুকসেল তার নিজ দেশে অনেক ধর্মীয় ইসলামী কর্তৃপক্ষের বিরোধিতা ও শত্রুতার সম্মুখীন হন। ১৯৮৯ সালে ইয়ুকসেলকে দেশত্যাগ করতে বাধ্য করা হয়। এরপর তিনি মার্কিন যুক্তরাষ্ট্রে স্থায়ীভাবে বসবাস শুরু করেন। সেখানে তিনি একজন আইনজীবী হিসেবে তার কর্মজীবন শুরু করেন।  মার্কিন যুক্তরাষ্ট্রে তিনি রাশাদ খলিফার সাথে কাজ করেছিলেন। রাশাদ খলিফা কোরআনে "কোড ১৯" নামে পরিচিত একটি গাণিতিক কোড আবিষ্কারের দাবি করে। একই সাথে মুসলমানদের কেবল কুরআনের দিকে ফিরে যেতে এবং সমস্ত হাদিস ত্যাগ করার আহ্বান জানায়। 

ইয়ুকসেল  হারুন ইয়াহিয়ার মতো ইসলামী সৃষ্টিবাদীদের সমালোচনা করেন। 

ফ্লোরিডা আন্তজার্তিক বিশ্ববিদ্যালয়ের  অধ্যাপক আয়েশা মুসা তার *"হাদিসকে ধর্মগ্রন্থ হিসেবে* বইতে ইয়ুকসেল সম্পর্কে বলেছেন:
 যদিও ইয়ুকসেল  প্রাথমিকভাবে এই বিশ্বাসে উপনীত হন যে কুরআনই ইসলামে ধর্মীয় নির্দেশনার একমাত্র বৈধ উৎস। তার লেখনীতে কাসিম আহমদের লেখনীর তুলনায় অনেক বেশি স্বাধীনতা দেখা যায়। খলিফা ও আহমদের মতো তিনিও কুরআনের মানদণ্ড ব্যবহার করে হাদিস প্রত্যাখ্যান করেন। তবে, কুরআনের ব্যাখ্যায় তিনি খলিফার সঙ্গে বেশ কিছু বিষয়ে মতানৈক্য প্রকাশ করেন। ইয়ুকসেলের কাজ গত কয়েক বছরে আধুনিক কুরআনবাদী আন্দোলনে তার কাজ নতুন ধারা তৈরি করেছে।

## তথ্যসূত্র

বিষয়শ্রেণী:কুর্দি পণ্ডিত
বিষয়শ্রেণী:তুর্কি কুর্দি ব্যক্তি
বিষয়শ্রেণী:জীবিত ব্যক্তি
বিষয়শ্রেণী:১৯৫৭-এ জন্ম
বিষয়শ্রেণী:শিয়া ইসলামের সমালোচক
বিষয়শ্রেণী:সুন্নি ইসলামের সমালোচক
শান্তি মায়াদেবী

**শান্তি মায়াদেবী**, যিনি **শান্তি প্রিয়া** নামেও পরিচিত, হলেন একজন ভারতীয় অভিনেত্রী এবং আইনজীবী। শান্তি মূলত মালায়ালাম চলচ্চিত্রে অভিনেত্রী হিসাবে কাজ করেন।

শান্তি মায়াদেবী মামুত্তির সাথে *গণগন্ধর্বণ* (২০১৯) চলচ্চিত্রে অভিনেত্রী হিসেবে কাজ করেন। এঈ চলচ্চিত্রের মাধ্যমে তিনি অভিনয় জগতে আত্মপ্রকাশ করেন। শান্তি পরিচালক জিতু জোসেফ পরিচালিত *দৃশ্যম ২* (২০২১) চলচ্চিত্রে অভিনয় করেছেন। তিনি *নেরু* (২০২৩) ছবিতে আহানা চরিত্রে অভিনয় করেছিলেন এবং একই সাথে সহ-চিত্রনাট্যকার হিসাবেও কাজ করেছিলেন। ২০২৩ সালে, শান্তি অভিনেতা বিজয় অভিনীত *[[লিও]]* ছবিতে অভিনয় করেছিলেন। 

## ব্যক্তিগত জীবন
শান্তি মায়াদেবী ভারতের কেরালার নেদুমানগড়ে জন্মগ্রহণ করেন। তার পিতামাতার নাম ভেলায়ুধন পিল্লাই এবং রাধা ভেলায়ুধন পিল্লাই।  তিনি *কেরালা আইন একাডেমি* থেকে এলএলবি ডিগ্রি অর্জন করেছেন। শান্তি মায়াদেবী অভিনয়ের পাশাপাশি  একজন পেশাদার উকিল। 

## চলচ্চিত্র তালিকা

## তথ্যসূত্র

বিষয়শ্রেণী:জীবিত ব্যক্তি
বিষয়শ্রেণী:জন্মের বছর অনুপস্থিত (জীবিত ব্যক্তি)
বিষয়শ্রেণী:ভারতীয় অভিনেত্রী
বিষয়শ্রেণী:মালয়ালম চলচ্চিত্র অভিনেত্রী
বিষয়শ্রেণী:কেরলের অভিনেত্রী
ময়ূরী (তামিল অভিনেত্রী)

**ময়ূরী** (১৯৮৩-২০০৫) একজন ভারতীয় অভিনেত্রী যিনি ১৯৯৮ থেকে ২০০৫ সাল পর্যন্ত মালায়ালম, তামিল এবং কন্নড় ছবিতে অভিনয় করেছিলেন। তামিল চলচ্চিত্র জগতে ইনি **শালিনী** নামেই বেশি পরিচিত ছিলেন। ময়ূরী *সামার ইন বেথলেহেম, আকাশ গঙ্গা, প্রেম পূজারি* এবং *সর্বভৌমা* চলচ্চিত্রে প্রধান চরিত্রে অভিনয় করেছেন।

২০০৫ সালে ২২ বছর বয়সে তিনি আত্মহত্যা করেন। 

## অভিনয় জীবন
ময়ূরী তামিল, তেলুগু, মালয়ালম ও কন্নড় ভাষার ছবিতে অভিনয় করেছেন। 

তামিল চলচ্চিত্র জগতে ময়ূরী শালিনী নামেই বেশি পরিচিত ছিলেন। তার অভিনীত কিছু জনপ্রিয় তামিল চলচ্চিত্র হল; *কুম্বাকোনাম গোপালু* (১৯৯৮), *হুইসেল* (২০০৩), *পুদুকোট্টাইইলিরুন্ধু সারাভানান* (২০০৪), *৭জি রেইনবো কলোনি* (২০০৪), *মনমদন* (২০০৪), *আয়ি* (২০০৪) এবং *কানা কানডেন* (২০০৫)।

ময়ূরী বেশ কিছু মালয়ালম চলচ্চিত্র প্রকল্পের সাথেও যুক্ত ছিলেন যাদের মধ্যে উল্লেখযোগ্য; *সমার ইন বেথলেহেম* (১৯৯৮), *আকাশ গঙ্গা* (১৯৯৯), *ভার্যা ভিড্টিল পরমসুখম* (১৯৯৯), *চন্দ্রমামা* (১৯৯৯), *প্রেম পূজারী* (১৯৯৯), *আরায়ান্নাঙ্গালুদে বাড়ি* (২০০০), *সমার প্যালেস* (২০০০), *চেথারাম* (২০০১), *তারাঙ্গাল* (২০১৪) এবং *আকাশ গঙ্গা ২* (২০১৯)।

ময়ূরী তামিল চলচ্চিত্র *৭জি রেইনবো কলোনি* (২০০৪) এবং তার তেলুগু পুনর্নির্মান *৭জি বৃন্দাবন কলোনি* (২০০৪) -এর একটি গানের দৃশ্যে উপস্থিত ছিলেন। 

ময়ূরী কন্নড় চলচ্চিত্র *নীলা* (২০০১) এবং *সর্বভৌম* (২০০৪) -এর সাথে যুক্ত ছিলেন। 

## চলচ্চিত্র তালিকা

## তথ্যসূত্র

বিষয়শ্রেণী:তেলুগু চলচ্চিত্র অভিনেত্রী
বিষয়শ্রেণী:২০০৫-এ আত্মহত্যা
বিষয়শ্রেণী:মালয়ালম টেলিভিশন অভিনেত্রী
বিষয়শ্রেণী:তামিল টেলিভিশনের অভিনেত্রী
বিষয়শ্রেণী:ভারতীয় টেলিভিশন অভিনেত্রী
বিষয়শ্রেণী:১৯৮৩-এ জন্ম
বিষয়শ্রেণী:২০০৫-এ মৃত্যু
বিষয়শ্রেণী:ভারতে ফাঁসিতে ঝুলে আত্মহত্যা
বিষয়শ্রেণী:২১শ শতাব্দীর ভারতীয় অভিনেত্রী
বিষয়শ্রেণী:ভারতীয় চলচ্চিত্র অভিনেত্রী
বিষয়শ্রেণী:মালয়ালম চলচ্চিত্র অভিনেত্রী
বিষয়শ্রেণী:কন্নড় চলচ্চিত্র অভিনেত্রী
বিষয়শ্রেণী:তামিল চলচ্চিত্র অভিনেত্রী
মীনাক্ষী অনুপ

**অনুনয়া অনুপ** (জন্ম ১২ অক্টোবর ২০০৫),  যিনি তার মঞ্চ নাম **মীনাক্ষী অনুপ** সম্বোধনেই বেশি পরিচিত, তিনি একজন ভারতীয় অভিনেত্রী যিনি মূলত মালায়ালাম চলচ্চিত্র জগতের সাথে যুক্ত।  তিনি ২০১৫ সালের কমেডি ফিল্ম *অমর আকবর অ্যান্টনি*  চলচ্চিত্রে ফাতিমা (পাথু/পাথুম্মা) -এর ভূমিকায়এবং ২০১৬ সালের অপরাধমূলক রোমাঞ্চধর্মী চলচ্চিত্র *অপ্পামে*  নন্দিনিকুট্টি (নন্দিনী) চরিত্রে অভিনয়ের জন্য সবচেয়ে বেশি পরিচিত। 

## প্রাথমিক জীবন এবং শিক্ষা
মীনাক্ষীর বাবা অনুপ আর একজন কম্পিউটার হিসাবরক্ষক ছিলেন। তার মায়ের নাম ছিল রেমায়া। মীনাক্ষীর জন্মনাম অনুনয়া অনুপ। তিনি  কিডাঙ্গুরের এনএসএস উচ্চ মাধ্যমিক বিদ্যালয় এবং লাক্কাত্তুরের এমজিএম এনএসএস উচ্চ মাধ্যমিক বিদ্যালয়ে তার প্রাথমিক শিক্ষা সম্পন্ন করেন।  অনুনয়া মানারকডের সেন্ট মেরি'স কলেজে থেকে ইংরেজি সাহিত্যে স্নাতক ডিগ্রি অর্জন করছেন। 

## কর্মজীবন
অখিল এস. কিরণ পরিচালিত *মধুরা নোম্বারম নামের* একটি স্বল্পদৈর্ঘ্য চলচ্চিত্রে অভিনয়ের মাধ্যমে মীনাক্ষী তার অভিনয় জীবন শুরু করেন। 

মীনাক্ষী অরুণ কুমার অরবিন্দের *ওয়ান বাই টু* (২০১৪) চলচ্চিত্রে অভিনয় করেন, কিন্তু তার অভিনীত দৃশ্যগুলি ছবিতে অন্তর্ভুক্ত করা হয়নি। এরপর তিনি *১০০০-ওরু নোট পরাঞ্জা কথা*, *জামনা প্যারি*, এবং *আনা মায়িল ওট্টকাম* চলচ্চিত্রে অভিনয় করেন যেগুলি ২০১৫ সালে মুক্তি পায়।  তিনি *অমর আকবর অ্যান্টনি* (২০১৫) ছবিতে ফাতিমা (পাথু/পাথুম্মা) চরিত্রে অভিনয় করে তার প্রাথমিক সাফল্য অর্জন করেছিলেন।  &#x5B; *[[উইকিপিডিয়া:যাচাইযোগ্যতা|<span title="This claim needs references to better sources. (June 2019)">আরও ভালো&nbsp;উৎস&nbsp;প্রয়োজন</span>]]* &#x5D; *[[ইন্টারন্যাশনাল বিজনেস টাইমস]]* -এর পক্ষ থেকে তার অভিনয় সম্পর্কে ইতিবাচক পর্যালোচনা করা হয়েছে।  মীনাক্ষী তার অভিনয়ের জন্য এশিয়ানেট চলচ্চিত্র পুরষ্কারও পেয়েছিলেন। 

মীনাক্ষী প্রিয়দর্শন পরিচালিত ছবি *ওপ্পাম*  -এ নন্দিনী কুট্টির চরিত্রে অভিনয় করেন। তিনি *জাকারিয়া পোথেন জীবচিরিপুন্ডু* এবং *কানবাথু পোয়ের* মতো আসন্ন চলচ্চিত্রে অভিনয়ের জন্য চুক্তিবদ্ধ হন।  &#x5B; *[[উইকিপিডিয়া:যাচাইযোগ্যতা|<span title="This claim needs references to better sources. (June 2019)">আরও ভালো&nbsp;উৎস&nbsp;প্রয়োজন</span>]]* &#x5D;

মালায়ালম ছাড়া তিনি অন্যান্য অনেক ভাষাভাষীর     ছবিতে অভিনয় করেছেন যাদের মধ্যে উল্লেখযোগ্য, কন্নড় চলচ্চিত্র *কাভাচা*, হিন্দি চলচ্চিত্র *দ্য বডি* এবং তামিল চলচ্চিত্র *কানবাথু পোই* ।

## তথ্যসূত্র

বিষয়শ্রেণী:২০০৫-এ জন্ম
বিষয়শ্রেণী:কন্নড় চলচ্চিত্র অভিনেত্রী
বিষয়শ্রেণী:ভারতীয় চলচ্চিত্র অভিনেত্রী
বিষয়শ্রেণী:মালয়ালম চলচ্চিত্র অভিনেত্রী
বিষয়শ্রেণী:জীবিত ব্যক্তি
বিষয়শ্রেণী:কোট্টায়মের অভিনেত্রী